ועדת המשנה לענייני איו"ש, כנסת 25, פרוטוקול מספר 7, 2023-11-21 00:00

צבי ידידיה סוכות: אני שמח להתחיל את ישיבת הוועדה הראשונה שלי בתפקיד הזה כיו"ר ועדת המשנה לענייני יהודה ושומרון, אז באמת תודה לכולם שהגיעו

צבי ידידיה סוכות:  אי אפשר שלא להתייחס בהתחלה באמת למצב שאנחנו נמצאים בו

צבי ידידיה סוכות:  אנחנו נמצאים בתקופה, אני חושב, הכי קשה בעשורים האחרונים

צבי ידידיה סוכות:  הרבה מאוד אנשים שלנו שנמצאים ברגעים האלה בעזה, נלחמים, אז אני רוצה לשלוח מכאן גם חיבוק ענק למשפחות החטופים והנעדרים והפצועים וההרוגים והנרצחים, ולחיילים שלנו שנמצאים בקרב

צבי ידידיה סוכות:      הדיון הזה הוא על נושא שהוא נידון כאן בוועדה, אני חושב, כל כך הרבה שנים, ועדיין אני יכול להגיד לכם שבדרך לכאן מהבית שלי ביצהר, ועשיתי טלפונים לקראת הוועדה, הטלפון שלי התנתק שלוש-ארבע פעמים, מה שאומר שלא רק בדרך מהבית שלי, בכל יהודה ושומרון כולם עדיין חווים את הבעיה הזאת למרות שהדיונים כאן היו שוב ושוב

צבי ידידיה סוכות:  אגב, זה המקום לברך את שר התקשורת שהבוקר פורסם שסוף סוף נחתם צו העיצומים שעליו גם הוועדה הזאת דנה כל כך הרבה פעמים

צבי ידידיה סוכות:  סוף סוף הדבר הזה קורה, אז באמת ברכות לשר התקשורת

צבי ידידיה סוכות:  הדבר הזה הוא משמעותי מאוד ועדיין זה רק תחילת הדרך

צבי ידידיה סוכות:  יש לנו עוד הרבה מאוד לאן להתקדם אחרי הצעד הכול כך חשוב הזה

צבי ידידיה סוכות:      אני מכבד את שר התקשורת

צבי ידידיה סוכות:  בכבוד

התקשורת שלמה קרעי: שלום יושב-ראש הוועדה, שלום לכולם, תודה על הדיון החשוב הזה

התקשורת שלמה קרעי:  מרגע כניסתי לתפקיד כשנודע לי, לפני כן ידענו מה קורה בכבישי יהודה ושומרון, אבל כשנודע לי מה התהליך שצריך לעשות כדי לקדם את הדברים, התחלנו ללחוץ גם בנושא צו העיצומים, גם בנוגע תקציב שנדרש שם כדי שבאמת יהיו כיסוי וקליטה מיטביים

התקשורת שלמה קרעי:  גם זה וגם זה ברוך השם עולה בידנו

התקשורת שלמה קרעי:  צו העיצומים נחתם אתמול והתקציב, תיכף נדבר עליו

התקשורת שלמה קרעי:  יושבים כאן אנשים שעשו רבות גם למען צו העיצומים וגם בשביל להתקדם עם התקציב, שזה הקמ"ט שלנו דודו כהן ומוני שמילה המנכ"ל, אלעד מלכא

התקשורת שלמה קרעי:  אגב, ביקשנו שהוא יהיה בזום, הוא במילואים

התקשורת שלמה קרעי:  הוא הפרויקטור של הסיפור הזה והוא עם מצגת שהוא הכין לעניין, אז חבל שהוא לא כאן איתנו

התקשורת שלמה קרעי:       בכל מקרה הסיפור הוא מאוד פשוט

התקשורת שלמה קרעי:  עדיף שניתן למנכ"ל לדבר ולדודו לדבר, אבל הסיפור הוא שיש שנים ארוכות של מצבים מסכני חיים ביהודה ושומרון בכבישים, אנשים שנקלעים לאירוע חירום, לפנצ'ר בגלגל, לא עלינו לפיגוע, זריקת אבן, תאונה, ואין דרך ליצור קשר עם כוחות החירום וההצלה

התקשורת שלמה קרעי:  זה דבר שהוא בלתי נתפס בעיניי, לא מתקבל על הדעת

התקשורת שלמה קרעי:  התקציב ביחד עם צו העיצומים, מבחינתי ברגע שיוצאים לדרך, אנחנו מחכים עכשיו לחוות דעת משפטית

התקשורת שלמה קרעי:  אני לא יודע, השגנו כבר את חוות הדעת המשפטית, היושב-ראש?     

צבי ידידיה סוכות: אני לא מכיר שהגיעה

התקשורת שלמה קרעי: ברגע שתהיה חוות דעת משפטית שתאשר את התקציב, אני רוצה שתוך חצי שנה כיסוי וקליטה מיטביים בכל רחבי יהודה ושומרון

התקשורת שלמה קרעי:  יש לנו כבר את המידע, את הניטור, את הנקודות איפה לא צריך לשים את התקציב כי משרד הביטחון כבר משתף פעולה ומאפשר לחברות להתקין אנטנות על תרנים בתוך בסיסי צה"ל, ואיפה כן צריך כי זה מקומות לא כלכליים או מקומות שעד עכשיו לא התייחסו אליהם

צבי ידידיה סוכות: הדבר הזה כבר קורה שמקימים בבסיסי צה"ל?     

התקשורת שלמה קרעי: זה כבר קורה

התקשורת שלמה קרעי:  יש הרבה התקדמות בפרט בחודש וחצי של המלחמה

התקשורת שלמה קרעי:  תיכף המנכ"ל ודודו יספרו מה התקדם, אבל זה לא מספיק

התקשורת שלמה קרעי:  זה לא טיפה בים

התקשורת שלמה קרעי:  יש התקדמות אבל כדי שנשלים את המלאכה ושחבל הארץ הזה יהפוך להיות, הם אומרים from the river to the sea, אז אנחנו מבחינתנו מעמיקים את אחיזתנו בארץ נחלת אבותינו ורוצים שהתקשורת, שהאנטנות, שהסיבים האופטיים יהדהדו ויתנו מענה מיטבי לכל תושבי ואזרחי מדינת ישראל

צבי ידידיה סוכות: תודה רבה לשר התקשורת

צבי ידידיה סוכות:       קודם כל כמו שאמרתי קודם, זה המקום להודות לשר אחרי הרבה מאוד שנים שהדבר הזה, אני חושב שרוב היושבים כאן יודעים עד כמה הדבר הזה נתקע ושוב דנו בו

צבי ידידיה סוכות:  שוב היו פה דיונים ושוב אמרו שצריך את צו העיצומים ושוב צריך לתמרץ את חברות הסלולר, ובאמת ההתקדמות הזו לא הייתה

צבי ידידיה סוכות:  סוף סוף דברים מתחילים לזוז בשעה טובה, אז באמת תודה רבה לשר

צבי ידידיה סוכות:       אני כן מבקש פה ממנכ"ל המשרד, תן סקירה על מה שהם עושים

התקשורת שלמה קרעי: רק מילה לפניו

התקשורת שלמה קרעי:  הזכרתי את הגורמים במשרד אבל כמובן המינהל האזרחי, אלוף פיקוד מרכז

התקשורת שלמה קרעי:  אמרתי, כל אלה שעסקו במלאכה שלא במישרין מולי אלא מול אנשי המקצוע במשרדי

התקשורת שלמה קרעי:  יועמ"ש איו"ש

התקשורת שלמה קרעי:  תיכף נברך אותו כשהוא ייתן חוות דעת

התקשורת שלמה קרעי:  אני מבין שהכיוון חיובי וצריך להתקדם, אז יישר כוח לכולם

מימון שמילה: בוקר טוב, אני מימון שמילה, מנכ"ל המשרד בפועל

מימון שמילה:  ראשית אני רוצה לציין את אלעד מלכא שהוא בצו 8 באיו"ש

מימון שמילה:  רצינו מאוד שהוא ישתתף אבל הוא לא יכול היה להגיע, לא הסתדר הזום, אז אני אציג כמה דברים

מימון שמילה:  כמו שהשר אמר, המלאכה לא נעשתה רק על ידינו

מימון שמילה:  דודו הוא מבחינתי הפיבוט המרכזי

מימון שמילה:  ביחד כל המינהל האזרחי

מימון שמילה:  ראש המינהל אישית, ישבנו יותר מפעמיים-שלוש בשנים האחרונות עם כל אנשי המינהל

מימון שמילה:  אני רואה פה את לובשי המדים, החברים הטובים, חושן של אגף התקשוב, פיקוד המרכז, אגף הספקטרום של צה"ל

מימון שמילה:  כולם פה מבינים את הצורך שסלולר זה לא nice to have במיוחד ביו"ש

מימון שמילה:  זה לתאונות דרכים וזה לביטחון אישי

מימון שמילה:  ואדי חרמיה, האזור המקולל הזה שנהרגו בו חיילים ולא יכלו להזעיק זעקה, מלווה אותנו עד היום

מימון שמילה:  זה קרה לפני יותר מעשר שנים וזה מלווה אותנו עד יום

מימון שמילה:  דודו וצוותו עשו עבודה במשך השנה האחרונה ואיתרו שחסרים 60 אתרים גרוסו מודו לכל חברות הסלולר

מימון שמילה:  הדבר הזה מתנהל בעצלתיים משנה לשנה ולא קרה כלום, ואני חושב שהגיעה העת להפסיק לדבר, ולעשות

מימון שמילה:       אני יכול לציין שמה-7 באוקטובר עד היום הוקמו כשמונה אתרים, אולי יותר

מימון שמילה:  לצערנו גם נשרפים אתרים

מימון שמילה:  יש אחד שנשרף והוא קם מחדש

מימון שמילה:  אתמול דודו שלח לי עוד תמונה של עוד אתר שנשרף

עמית הלוי: אני מציע, מנכ"ל המשרד, אנחנו צריכים לקבל איזושהי תמונה

עמית הלוי:  אזור יהודה ושומרון, כמה מקומות מכוסים, כמה לא, לא בערך?      

צבי ידידיה סוכות: הוא אמר שחסרים 60

עמית הלוי: מה התמונה המלאה, מה החוסרים, מה החסמים, אם זה כמו שהשר אמר, ייעוץ משפטי, אם זה תקציב?      

מימון שמילה: אני מדבר טלגרפית

מימון שמילה:  המצגת לא מתאפשרת, לכן אני מציג אותה בעל פה

עמית הלוי: התרגלנו פה, המנכ"ל, אנחנו ועדת חוץ וביטחון, בחודש האחרון, לצערי אני אומר את זה, לבושתנו התרגלנו לתשובות כלליות כאלו

עמית הלוי:  אומרים לך, אז מה קורה? אומרים, הפעלנו עוצמת אש גדולה

עמית הלוי:  אנחנו לא רוצים תשובות ביורוקרטיות, אנחנו רוצים תשומות, תפוקות

עמית הלוי:  כמה חיילים נהרגו אנחנו יודעים לספור

עמית הלוי:  כמה מחבלים נהרגו אנחנו יודעים לספור, אז גם בנושא הזה אנחנו פשוט שבעים כבר

עמית הלוי:  אני חודש בוועדת חוץ וביטחון, מאז המלחמה בחודש וחצי האחרונים לא מקבל אף תשובה למעשה כמעט בשום נושא, ולכן אני מציע שבדיון הזה - - -      

התקשורת שלמה קרעי: פה אתה תקבל תשובות

עמית הלוי: מעולה

מימון שמילה: אין לנו כוונה לבוא ולמרוח

מימון שמילה:  באנו לתת תשובות והתשובות הן טובות

מימון שמילה:  לא מספיק טובות ואנחנו רוצים שיהיו יותר טובות, לכן אנחנו פה גם צריכים את הסיוע שלכם כדי שתהיינה תשובות יותר טובות

מימון שמילה:       אמרתי, הוקמו אתרים

מימון שמילה:  מה-7 באוקטובר כל מה שהיה בשל להקמה, חברות רצו והקימו

עמית הלוי: החברות הקימו?     

מימון שמילה: החברות הקימו

צבי ידידיה סוכות: הבנתי שיש חברה פרטית שמקימה - - -      

מימון שמילה: תיכף אני אדבר גם על זה

מימון שמילה:  חברות הסלולר מקימות תרנים ועל התרנים שלהן כל החברות האחרות מתארחות

מימון שמילה:  זה חוסך הקמה של הרבה מאוד תרנים

מימון שמילה:  על תורן אחת שלושת החברות, שלושת הרשתות שזה חמש חברות יכולות לעלות על אותו תורן

צבי ידידיה סוכות: זה לא קורה בפועל, רק שתדע

צבי ידידיה סוכות:  תקן אותי, דודו, אם אני טועה

צבי ידידיה סוכות:  יש הרבה מאוד מקומות שזה לא קורה

מימון שמילה: אני אסביר את הכול

מימון שמילה:  הדבר השני, צו העיצומים שייחלו לו, למעלה משלוש שנים עובדים על זה, בשנה האחרונה השר אמר, אל תמשיכו לעשות אם זה לא יקרה, אז ברוך השם ותודות לאלוף הפיקוד שגם השר הזכיר אותו קודם, חתם אתמול על צו העיצומים

מימון שמילה:  יש פה גם עבודה של יועמ"ש איו"ש, היועצים של המשרד, משרד המשפטים

מימון שמילה:  כולם פה גם נתנו את היד ודחפו את זה קדימה כדי שזה יקרה

מימון שמילה:       שואלים הרבה פעמים, גם צו עיצומים, גם זה 50 מיליון שקל

מימון שמילה:  צריך גם וגם וגם כדי שדברים יקרו

מימון שמילה:  מצד אחד יש מקומות לתת תמריצים כמו שעשינו בדור החמישי בארץ

מימון שמילה:  עשינו הנחה באגרות כדי שיפריחו ויקימו אתרים בדור 5

מימון שמילה:  מצד שני חברות שלא מקימות, אז נותנים בראש כי אי אפשר שלא יהיה כיסוי סלולרי

מימון שמילה:       אני אעביר לדודו

מימון שמילה:  דודו, נא לפרט כדי שחבר הכנסת עמית ישמע בדיוק באיזה אתרים הקימו, איזה אתרים אנחנו רוצים להקים, מה לוחות הזמנים שיש בפנינו

מימון שמילה:  כל הדברים, יש לנו אותם פה על השולחן

מימון שמילה:  אנחנו נציג אותם, נספר עליהם, ומפה אני חושב שצריכה לבוא בשורה איך מתקדמים קדימה

מימון שמילה:  הפער המרכזי כרגע זה התקציב

צבי ידידיה סוכות: זה החלק החשוב

צבי ידידיה סוכות:  אני רוצה גם להבין ממנו עד כמה משמעותי, ומבחינת לוחות זמנים לאן אנחנו מגיעים עם צו העיצומים הזה עד שזה יתחיל? הבנתי שזה רק במרץ 2024 יתחיל

צבי ידידיה סוכות:       נציג היועמ"ש, שם ותפקיד בבקשה לפרוטוקול, ותסביר קודם כל מה זה בכלל הצו, מה עשיתם, איזה זה עומד ומה המשמעותיות

רפי רוזנשיין: בוקר טוב לכולם, אני רפי רוזנשיין מהייעוץ המשפטי ליהודה ושומרון, ראש תחום תשתיות וכלכלה

רפי רוזנשיין:  קודם כל חשוב לומר שאנחנו אתמול ראינו את הצו שנחתם, אבל יש פה עבודה של שש שנים שנמשכה תקופה די ארוכה, דיונים רבים עם משרד המשפטים ומשרד התקשורת ומינהל אזרחי ויועמ"ש איו"ש

רפי רוזנשיין:  בסופו של דבר הגענו לדבר הזה

רפי רוזנשיין:  זה דבר מאוד גדול וצריכים כולנו לברך עליו

רפי רוזנשיין:       אני אנסה בכמה משפטים בשביל לא להאריך יותר מידי, להסביר בעיקר את השינויים - - -     

זאב אלקין: למה צו כזה צריך לקחת שש שנים? אתה יכול להתייחס לזה? אני בעל ניסיון רב של עבודה מול יועמ"ש איו"ש על צווים וכו', ואני פעם לא מצליח להבין למה דבר כזה לוקח כל כך הרבה זמן

צבי ידידיה סוכות: זה הרי סך הכול להעתיק את מה שקורה בשאר הארץ ליו"ש, נכון?     

זאב אלקין: לא, זה טיפה יותר מורכב אבל עדיין לא ברור לי למה זה שש שנים

רפי רוזנשיין: ברשותכם אני אסביר

רפי רוזנשיין:  אנחנו מדברים על צו העיצומים, אבל מה שקרה אתמול זה לא רק צו העיצומים, זה מה שנקרא רפורמה בתקשורת באיו"ש

רפי רוזנשיין:  נחתמו שלושה צווים, גם צו העיצומים, גם הצו בדבר שידור ואיתות וגם תקנות הטלפון

רפי רוזנשיין:  זה סט של צווים שהיה מאוד חשוב להביא אותם לחתימה בבת אחת

צבי ידידיה סוכות: אם תוכל רק להסביר מה אומר כל אחד

רפי רוזנשיין: כן, כן, אני אסביר

רפי רוזנשיין:  צו בדבר שידור ואיתות ותקנות הטלפון הם צווים שבאים להקביל את המצב הקיים באיו"ש למצב הקיים בישראל

רפי רוזנשיין:  הרי כפי שאנחנו יודעים, החוק הישראלי, אלא אם כן יש תחולה אקס-טריטוריאלית, החוק לא חל באיו"ש ולכן על מנת להקביל את המצב בישראל לאיו"ש יש צורך להתקין את הצווים האלה

רפי רוזנשיין:  הצווים האלה בעצם עושים העברה מהמצב הישן שבו החברות שעוסקות בתקשורת באיו"ש צריכות לקבל רישיון פרטני על מנת להפעיל תקשורת באיו"ש

רפי רוזנשיין:  זה מה שהיה קיים בישראל

רפי רוזנשיין:  לפני שנה למיטב זכרוני, פחות או יותר המצב בישראל השתנה כך שבמקום רישיון פרטני החברות מקבלות היתר וצריכות לעמוד בהיתר הכללי

רפי רוזנשיין:  יש בזה הרבה יתרונות, בעיקר חיסכון בביורוקרטיה שאין בה צורך, לכן אנחנו רצינו לעשות את אותו דבר באיו"ש

רפי רוזנשיין:  יש הרבה ייחודיות באיו"ש ולכן זה לא רק לקבוע בצו שמה שקיים בישראל יתקיים גם באיו"ש, אלא היה צורך לעבור על כל הוראה בישראל ולבחון אם צריך לעשות שינויים באיו"ש

רפי רוזנשיין:       בין היתר כן צריך לומר, חברת תקשורת שפעלה באיו"ש, היא הייתה מקבלת רישיון שמפנה לרישיון בישראל, לכן ברגע שבישראל הן כבר לא פועלות לפי רישיון, אז השינוי הזה הפך להיות הכרחי

רפי רוזנשיין:  צו העיצומים שבעצם קובע במפורש שחברה שאינה עומדת בכל מיני הוראות, אפשר להטיל סנקציות מינהליות

רפי רוזנשיין:  צו העיצומים כפי שהוא קיים בישראל לא היה קיים באיו"ש, כך שחברה שמפרה הוראה מסוימת, לא ניתן היה להטיל סנקציות מנהליות על אותן חברות

רפי רוזנשיין:       אנחנו מדברים הרבה על הנושא של הכיסוי הטלפוני אבל זה לא הדבר היחידי בצו הזה

רפי רוזנשיין:  זה רק דוגמה אחת

רפי רוזנשיין:  בסעיף 19 לתוספת לצו יש שם התייחסות מפורשת לחברה שמפרה הוראות רישיון לעניין פריסה או חובת כיסוי, לכן לפי המצב הקיים היום תחולת הצו היא מ-1 במרץ 2024

רפי רוזנשיין:  ברגע שהצו יחול באיו"ש, אז חברה שמפרה כל הוראה שמופיעה שם בתוספת לצו, בין היתר גם הוראה בדבר כיסוי, ניתן יהיה להפעיל את הסנקציות שמופיעות בצו העיצומים

רפי רוזנשיין:  יש שלושה צעדים שאפשר לנקוט בהם לפי הצו

רפי רוזנשיין:  העיצום הוא הצעד הדרסטי ביותר, אבל יש עוד צעדים נוספים כמו התחייבות להפסיק את ההפרה וחובת תיקון ההפרה

רפי רוזנשיין:  בנוסף גם צריכים לתת התראה לפני העיצום

צבי ידידיה סוכות: לפי הסדר הזה כמה זמן זה אמור לקחת בעצם עד שאנחנו מגיעים לשלב של העיצום?      

רפי רוזנשיין: זה לפי החלטת הממונה

רפי רוזנשיין:  הממונה יכול להחליט אם הוא רוצה ללכת לצעד הדרסטי ביותר, אם הוא בוחר ללכת לצו של ההתחייבות להפסיק את ההפרה

קריאה: מי הממונה?     

רפי רוזנשיין: הקמ"ט

עמית הלוי: כל זה קשור לדיון? כל השנים הללו, לא יודע, 55 שנה, 40 שנה מאז ההתיישבות בעצם החברות לא הסכימו ועכשיו אחרי שש שנים עבודה נאלצתם לעשות צו עיצומים כי פרטנר וסלקום לא הסכימו לעשות - - -, ועכשיו בזכות צו העיצומים שיהיה להם איזושהי סנקציה, אז הם ישימו? זה הסיפור? זה קשור לדיון שלנו?     

התקשורת שלמה קרעי: זה לא מספיק, זה משולב

עמית הלוי: אני שואל אם זה קשור

עמית הלוי:  אני רוצה לדעת אם חברת פרטנר, חשוב לומר כאן לציבור

עמית הלוי:  אתה אומר, פנינו אליה אלף פעם, לא הסכימה

עמית הלוי:  עכשיו יהיה צו עיצומים

עמית הלוי:  בזכות צו העיצומים השר יטיל עליהם סנקציות וזה יפתור את הבעיה

צבי ידידיה סוכות: עמית, שאלה במקום

עמית הלוי: זאת הייתה הבעיה

עמית הלוי:  הם לא הסכימו - - -     

צבי ידידיה סוכות: עוד מעט נגיע לדודו ודודו ייתן סקירה מה היה ומה יהיה

דודו כהן: לא בטוח שהם לא הסכימו

עמית הלוי: אם הם הסכימו אז זה לא קשור לדיון

עמית הלוי:  חבל על הזמן

רפי רוזנשיין: אנחנו אמרנו שהתחולה של הצו מתחילה ב-1 במרץ

רפי רוזנשיין:  זה גם על מנת לתת תקופת התאקלמות, אבל גם כי אנחנו נדרשים להוסיף עוד שלושה מסמכים רגולטורים נוספים שהם חלק מהפאזל הזה של צו העיצומים שבלעדיהם לא ניתן יהיה להפעיל את הסנקציות שבצו

רפי רוזנשיין:  אחד מהם זה ההיתר הכללי, זאת אומרת ההוראות שהחברות צריכות לעמוד בהן

רפי רוזנשיין:  אנחנו כבר עובדים על זה והוא כמעט מוכן

רפי רוזנשיין:  צריכים לקבוע נוהל הפעלה

צבי ידידיה סוכות: ברגע שהוא יהיה מוכן תשלחו אותו לוועדה שנוכל לראות אותו גם

רפי רוזנשיין: אוקיי

רפי רוזנשיין:  נוהל הפעלה זה הנוהל שיקבע את הדירקטיבה מתי הממונה יחליט ללכת לסנקציה של העיצום, לסנקציה של התחייבות להפסיק את ההפרעה או התראה לפני עיצום, וכן נוהל שיקבע מתי הולכים לאפיק הפלילי ומתי הולכים לאפיק המינהלי, כי עדיין יש הפרה של חלק מהוראות, יכולה להוות עבירה פלילית ולכן אנחנו נקבע נוהל שבו תהיה הסדרה של המקרים שבהם ינקטו צעדים פליליים ומקרים שבהם ייבחר האפיק המנהלי

רפי רוזנשיין:  זהו, עד כאן

התקשורת שלמה קרעי: אני רוצה ברשותך היושב-ראש להתייחס במשפט אחד

התקשורת שלמה קרעי:  תיכף יסבירו גורמי המקצוע

התקשורת שלמה קרעי:  חבר הכנסת הלוי, יש הבדל כאשר יש לך עיצומים על החברות ואתה אומר, לא מעניין אותי, אני צריך כיסוי וקליטה ואז האחריות מוטלת לפתחן, לבין כשאין עיצומים אז אומרים לך, פה משרד הביטחון תוקע, פה הרשות לא נותנת היתר, פה התושבים מתנגדים, וככה זה נגרר שנים ארוכות

התקשורת שלמה קרעי:  ברגע שיש צו עיצומים האחריות עוברת לפתח החברות והן צריכות להתמודד בעצם עם העניינים הביורוקרטיים

התקשורת שלמה קרעי:  זה לא מספיק כי חובות הרישיון במקומות שיש בהם סכנה ביטחונית בפרט, לא נותנות 100% כיסוי בשום מקום

התקשורת שלמה קרעי:  במקום כזה צריך גם את התקציב הנוסף כדי לזרז ולמהר את הכיסוי והקליטה, כי בדרך רגילה זה יכול לקחת עוד שלוש שנים עד שנעבור את כל השלבים של ההיתרים

התקשורת שלמה קרעי:  גם במקומות שהרישיון לא מחייב כמו במדינת ישראל, 100% כיסוי, אנחנו רוצים שיהיה בכל זאת כיסוי מטעמים של ביטחון

התקשורת שלמה קרעי:  זו הבנתי את התמונה

התקשורת שלמה קרעי:  אני מניח שדודו ייכנס יותר לפרטים

צבי ידידיה סוכות: תודה רבה לנציג היועמ"ש, בהחלט דברים חשובים

צבי ידידיה סוכות:  אני אתן לדודו ואז חברי הכנסת

צבי ידידיה סוכות:      דודו, קמ"ט תקשורת, מי שעדיין לא מכיר

צבי ידידיה סוכות:  הנושא הזה בוער לו

צבי ידידיה סוכות:  הוא כאן כבר שנים ארוכות בדבר הזה

צבי ידידיה סוכות:  אני לא חושב שיש הרבה אנשים ביהודה ושומרון שחיים את התחום כל כך טוב, אז אנחנו נשמח לסקירה קודם כל על מה שנעשה כבר, גם מענה לשאלה של עמית הלוי והמשמעויות, וגם מה יהיה בעצם עם ההמשך? תודה רבה

דודו כהן: בסדר גמור

דודו כהן:  בוקר טוב, אני דווקא רוצה להתחיל בחצי הכוס המלאה ולהגיד, זה לא נכון להציג מצב שאין בכלל כיסוי סלולרי באיו"ש

דודו כהן:  נכון שאין את אחוזי הכיסוי שאנחנו רוצים

דודו כהן:  זה לא מגיע לא ל-90% מה שמופיע בתנאי הרישיון, ואגב, מ-2024 אפילו 95%, אבל עדיין יש מקומות שיש כיסוי סלולרי

דודו כהן:  צריך גם את זה להדגיש, והחברות משתדלות

דודו כהן:  אני חושב שהן לא משתדלות מספיק אבל זה סוגיה אחרת

צבי ידידיה סוכות: זה סוגיה חשובה

צבי ידידיה סוכות:  אני רוצה שתפתח אותה כי אולי זו הסוגיה הכי חשובה שעל בסיסה מתקיים הדיון

דודו כהן: אני רוצה להציג את הנתונים, מה אנחנו עשינו במהלך השנה האחרונה

דודו כהן:  למעשה עשינו מיפוי של כל אותם מקומות, כמעט כל איו"ש, יותר מ-90% מהכבישים עשינו מה שאנחנו קוראים מדידות דרייב טסט, ומצאנו שיש 72 מיקומים כאלה או אחרים שיש לנו כמובן רשימה, שאין בהם כיסוי נדרש

דודו כהן:  בחלק מהמקומות זה כל החברות, בחלק מהמקומות זה רשת מסוימת

קריאה: 72 נקודות, כמה זה בקילומטרים?     

דודו כהן: אני לא יודע להגיד לך

דודו כהן:  יש לנו גם את הנתון הזה אבל אני לא רוצה כרגע

דודו כהן:  צריך לזכור רק שתנאי הרישיון מחייבים את החברות לכסות כל ציר או כל כביש חד ספרתי או תלת ספרי עד 90% ובהמשך זה יהיה גם 95%

דודו כהן:  בכבישים ארבע ספרות, מה שאנחנו קוראים שזה חלק גדול מהכבישים באיו"ש, מחויבות לכסות 75%

דודו כהן:  כך גם בקו הירוק

דודו כהן:  זה אחד לאחד

דודו כהן:  מחויבויות הרישיון, כמו בדיוק בקו הירוק, כך באיו"ש

זאב אלקין: רק בקו הירוק אין היבט ביטחוני ופה יש

התקשורת שלמה קרעי: לכן תקציב

התקשורת שלמה קרעי:  לכן נדרש כאן התוספת הזאת

צבי ידידיה סוכות: התקציב בא בעצם לכסות יותר?      

התקשורת שלמה קרעי: לכסות יותר

דודו כהן: אני אתייחס

דודו כהן:  התקציב בא לכסות את אותם מיקומים

דודו כהן:  החברה תגיד, תשמע, אני כיסיתי 90% או בכביש ארבע ספרות כיסיתי 75%, לא מחויבת ולכן אנחנו באים עם זה כדי לכסות עוד יותר ולאפשר מיקומים ספציפיים

דודו כהן:  זה לא משנה את העניין או שמסיר אחריות מהחברות

דודו כהן:  התקציב בא לפתור בעיות של מעבר

עמית הלוי: צריך לדעת מה הפער היום

צבי ידידיה סוכות: גם במקורי יש פער

צבי ידידיה סוכות:  גם ב-90% ו-75% יש פער גדול

צבי ידידיה סוכות:  כשאתה מדבר על 72 נקודות אנחנו מדברים על המעבר ל-75%?     

דודו כהן: לא, אני מדבר - - -      

צבי ידידיה סוכות: על מה שעכשיו

עמית הלוי: לכן השאלה שלו כמה קילומטר, מה האחוז זה דרמטי

עמית הלוי:  זה משנה לתקציב אם אתה צריך שקל או צריך מיליון שקל

דודו כהן: חבר הכנסת עמית, אני רוצה להסביר

דודו כהן:  אפשר פה לשבת שעות ולעבור על כל כביש וכביש

עמית הלוי: לא, רק מספר

עמית הלוי:  אתה אומר, כרגע ה-72 מקומות האלו מהווים, זה מה שאני הייתי מצפה שתאמר, ה-72 מקומות הללו מהווים לשלושת החברות בממוצע או לכל חברה 60%, 40%, 60%, 10%

עמית הלוי:  לפי זה השר יעשה מאמץ להשלים לך את התקציב

עמית הלוי:  כמה אחוזים זה? אולי הם ב-74% בארבע ספרות ואולי הם ב-89%?     

מימון שמילה: חבר הכנסת עמית הלוי, הנתונים קיימים אצלנו

מימון שמילה:  נמסור לכם אותם

עמית הלוי: צריך להביא לוועדה

התקשורת שלמה קרעי: גם חשוב להגיד, התקציב, שר האוצר אישר אותו

התקשורת שלמה קרעי:  50 מיליון שקל זה מה שלהערכתנו צריך כדי לכסות באופן מיטבי את התוספות של העניינים הביטחוניים וגם לזרז כדי שהדברים יקרו מאוד מהר באופן כללי

התקשורת שלמה קרעי:  להערכתנו זה תקציב שיספיק לעשות את זה מהר מאוד

עמית הלוי: כן, אז זה מכסה מ-75 ל-100, אם אני מבין אותך נכון

התקשורת שלמה קרעי: לא, לא, גם ה-75 אין

עמית הלוי: לא, עד ה-75 זה באחריות החברות

עמית הלוי:  עכשיו יש צו - - -      

צבי ידידיה סוכות: זה לא יעזור הצו

צבי ידידיה סוכות:  זה שנים פה בוועדה חוזר על עצמו

דודו כהן: עכשיו הצו הקיים לכמעט 95%, סדר גודל

עמית הלוי: הבנתי, כלומר חלק נותנים מתנה לחברות עכשיו

דודו כהן: אנחנו לא בדיוק נותנים מתנה

עמית הלוי: זה המשמעות

צבי ידידיה סוכות: עמית, עוד מעט נדבר על התקציב ונרחיב

עמית הלוי: בקיצור, אני אשמח לדעת כמה אחוזים עכשיו לא מכוסים על ידי החברות וכמה השר והמשרד עושה תוספת אקסטרה ובצדק, זה נכון מאוד וזה חשוב מאוד

עמית הלוי:  פשוט כמה אחוזים היום החברות לא עומדות ב-75 וב-90 או 95 כמו שאתה אומר?     

דודו כהן: החברות יציגו תמונה קצת יותר ורודה

דודו כהן:  הן גם יושבות פה

דודו כהן:  אנחנו מדברים על סדר גודל של בערך בין 70% ל-75% כיסוי במצב הנוכחי

דודו כהן:  אני לא בטוח שהחברות יסכימו לנתון הזה, אבל זה מה שאנחנו רואים על פי המדידות שלנו, כלומר הן לא מגיעות ל-90%

דודו כהן:  הן גם יודעות את זה אבל יכול להיות שהן יגישו תמונה

דודו כהן:  זה גם שונה בין כל רשת לרשת

דודו כהן:  יש שלוש רשתות פעילות, לא כולן אותו דבר

דודו כהן:  כל אחד אומר שהרשת שלו יותר טובה

דודו כהן:  החברות נמצאות פה ואני מניח שהן ירצו להתייחס

דודו כהן:       מה עשינו מתחילת המלחמה? שמונה מתקנים הוקמו, אבל צריך לזכור שאנחנו לא סופרים ברזלים

דודו כהן:  אנחנו סופרים בסופו של דבר משדרים כי הכיסוי ניתן באמצעות משדרים

דודו כהן:  אם יש תורן אחד ויש עליו שלוש רשתות כמו למשל הדוגמה של נעלה, מבחינתי זה שלושה משדרים וזה משפר את הכיסוי

דודו כהן:  כאלה מתחילת המלחמה, אני לא מדבר מתחילת השנה, הקמנו 11 מתקנים

דודו כהן:  בין היתר שיקמנו תורן בכביש 35, בית כאחיל שנשרף

דודו כהן:  אני רוצה שתבינו, גם שלשום נשרף ליד בריכת עופרים תורן של סלקום ו-PHI וגם אותו צריך לשקם

התקשורת שלמה קרעי: דודו, תן פרופורציה כמה הוקמו בשנת 2022?      

דודו כהן: בערך 15 אתרים

התקשורת שלמה קרעי: תודה

דודו כהן: צריך להבין את הפרופורציה

דודו כהן:       אני רוצה להגיד עוד דבר

דודו כהן:  אנחנו מנצלים את המצב

דודו כהן:  יש היום רצון טוב גם מצד החברות, גם מצד הרשויות ואנחנו פשוט מקדמים

דודו כהן:  אני אומר מה אנחנו מקדמים

דודו כהן:  אנחנו מיפינו מתחילת המלחמה 49 מתקנים מתוך ה-72 שאפשר לקדם אותם

דודו כהן:  זה לא אומר ש-49 מתקנים יוקמו בחודשיים-שלושה הקרובים, אבל מה כן?     

עמית הלוי: כשאמרת 72 התכוונת משדרים או מתקנים שחסרים?     

דודו כהן: לא, אני דיברתי על מיקומים

עמית הלוי: כי קודם כשאמרת 11 אתה מתכוון משדרים, לא מתקנים

דודו כהן: אני מדבר על 72 מיקומים

דודו כהן:  יכול להיות שבמיקום מסוים צריכים שלוש רשתות

דודו כהן:  תבין את המכפלות

עמית הלוי: אני מבין את המכפלות

עמית הלוי:  כרגע כשאמרת 11 זה משדרים, זה לא מתקנים

דודו כהן: כשאני אמרתי 11 זה משדרים

התקשורת שלמה קרעי: כמה מיקומים?     

דודו כהן: זה שמונה מיקומים אם אני לא טועה

צבי ידידיה סוכות: דומה למה שאמר המנכ"ל מקודם

דודו כהן: נכון, זה מה שרשום

התקשורת שלמה קרעי: כתוב שבעה

עמית הלוי: בסדר גמור

דודו כהן: אנחנו מיפינו 49 מיקומים שבהם אפשר לקדם או את הליכי הרישוי או אפילו ביצוע

דודו כהן:  גם אם בחסות המלחמה ואני אומר את זה פה, אם אנחנו במקום הליך רישוי שנמשך שנתיים יהיה שלושה חודשים או חצי שנה, כבר הרווחנו משהו

דודו כהן:  יש כאלה 49 מתקנים

דודו כהן:  אנחנו יושבים עם החברות אחת לאחת על בסיס יומי כמעט לקדם

דודו כהן:      צריך לזכור עוד דבר אחד, אני מניח שהחברות יגידו את זה

דודו כהן:  מצב המלחמה גם גרם להן מה שנקרא לעבוד 24/7 על צפון, דרום, שטחי כינוס, בתי מלון, כל העניין של המפונים, צריך לזכור את זה, וגם כמובן איו"ש

דודו כהן:  אנחנו מקווים שהאירוע של עופרים והאירוע של בית כאחיל לא הופך למן איזושהי תופעה של שריפת מתקנים

דודו כהן:  נשרפו מתקנים

דודו כהן:  זה הצתות של פלסטינים

דודו כהן:      אנחנו שמים דגש על העניין של כיסוי סלולרי בכבישים

דודו כהן:  רוב המתקנים צריכים לקום בשטחים פתוחים כבר בשטח

עמית הלוי: יש מצלמות?     

דודו כהן: יהיו מצלמות באותם מתקנים שיקומו

דודו כהן:  אנחנו ניתן לזה איזשהו פתרון

דודו כהן:       יושבים פה נציגי צה"ל

דודו כהן:  אנחנו הגענו פחות או יותר לסיכום

דודו כהן:  חברת סלקום וחברת PHI שיש להן הסכמים עם צה"ל מקימים בכל מיני תרנים של צה"ל או בתשתיות צה"ליות תרנים בגלל הסלולר הצבאי והסלולר המנהלתי של צה"ל

דודו כהן:  גם חברת פלאפון נכנסה עכשיו לסבב הזה שהיא יכולה להקים מתקנים

דודו כהן:  יש לנו בנקודת הזמן הזו וזה ילך ויגבר, 21 מתקנים שאנחנו מבקשים להקים, של סלקום ופלאפון וגם PHI, שיהיו על תרני צה"ל, ששילמנו עליהם כסף לצורך תכנון

צבי ידידיה סוכות: זה מתי אמור להתחיל?     

התקשורת שלמה קרעי: התחיל כבר

צבי ידידיה סוכות: זה כבר קורה?     

דודו כהן: כן, זה קורה

עמית הלוי: מתוך ה-72 אתה אומר, 49 זיהיתם, כלומר יש עוד 23 שאתם מחפשים מיקומים

עמית הלוי:  יש צוות שמחפש את המיקומים על ה-23 האחרים וב-49 שזיהיתם התחיל תהליך עם 21?     

דודו כהן: מתוך ה-49 יש 21 מתקנים שהם התחילו בתהליך של עלייה

עמית הלוי: פיזית או תהליך רישוי?      

דודו כהן: התהליך בצה"ל הוא הרבה יותר פשוט

עמית הלוי: אה, 21 מתוך ה-49 הם על תרני צה"ל

דודו כהן: כן

דודו כהן:  הכנו גם רשימה בהנחה שנקבל את התקציב, רשימה של 21 מתקנים נוספים

דודו כהן:  הם יהיו במסגרת צו תפיסה

דודו כהן:  כבר בפיקוד יש צוות שמכין צווי תפיסה

דודו כהן:  כדי להוציא צו תפיסה צריך גם דרישה מבצעית

דודו כהן:  זה מתקנים שיהיו משולבים גם עם צרכים של צה"ל, 21 מתקנים כאלה שיקומו באותן נקודות של מה שנקרא המיקומים הכי קשים ששם אפילו גם החברות לא כל כך מחויבות

דודו כהן:  אנחנו נגיע למקומות האלה

צבי ידידיה סוכות: כמה כאלה יש כרגע שמחכים רק לתקציב?     

דודו כהן: 21 כרגע

דודו כהן:  אגב, כל הנתונים, 49, 21, 20 מתקנים שיש לנו מול צה"ל זה רשימה דינמית

דודו כהן:  ככל שאנחנו בודקים יותר, מגיעים לסיכומים אז מוסיפים או גורעים לפעמים

דודו כהן:  הדברים משתנים

דודו כהן:  מה שאני נותן פה זה סדרי גודל, אבל זה המספרים נכון לנקודת הזמן הזו

דודו כהן:  בעצם אני עניתי על כל מה שנתבקשתי מבחינת מה שנעשה פה מבחינת מספרים

התקשורת שלמה קרעי: דודו, רק שאלה פרקטית

התקשורת שלמה קרעי:  ברגע שנקבל את התקציב, 21 האתרים האלה הנוספים, לא של מול צה"ל, המקומות הקשים, הביטחוניים, תוך כמה זמן אתה חושב שנוכל להשלים אותם עם תקציב שייתן מענה מהיר?     

דודו כהן: אני אתן פה הערכה

דודו כהן:  אני חושב שזה ייקח מספר חודשים לפחות כי בחלק מהמקומות צריך לפתוח דרכים

דודו כהן:  הבעיה היא בעיקר קווי חשמל

דודו כהן:  אגב, רוב התקציב הזה הוא הולך דווקא לחשמל, כלומר אם עלות מתקן היא סדר גודל של 700,000–800,000 שקל, אז החשמל, יש לנו מקרה כזה במעלות חלחול שתקצבנו עכשיו, אז חברת סלקום מקימה את התורן אבל אנחנו מתקצבים קו חשמל שהעלות שלו 1

דודו כהן: 1 מיליון שקל

דודו כהן:  זה יותר מהעלות של המתקן עצמו

דודו כהן:  רוב התקציב ילך לקווי חשמל

דודו כהן:  גם בתרנים הצבאיים, חלק מהתרנים צריך לחזק אותם

דודו כהן:  זה תרנים ישנים של צה"ל וקשה מאוד לשים עליהם אנטנות נוספות

דודו כהן:  גם לזה צריך תקציב וגם את זה נתקצב

צבי ידידיה סוכות: לכמה כאלה יש כבר תוכניות מוכנות?     

דודו כהן: אין לנו כרגע תוכניות של קונסטרוקציה מוכנות לכל אחד

דודו כהן:  אני רוצה רק לשים את הדברים בפרופורציה

דודו כהן:  לא בטוח שאנחנו נקבל את כל ה-50 מיליון

דודו כהן:  אני חושב שאתה מכיר את זה

דודו כהן:  אנחנו מקווים שכן

דודו כהן:  בכל מקרה יש לנו תוכנית לאותם 50 מיליון

צבי ידידיה סוכות: הבנתי שיש חלק שכן יצאו לתכנון וכבר יש תכנון שכבר תוכנן, לכן אני שואל ואני חושב שגם השר שאל

צבי ידידיה סוכות:  כמה כאלה יש לנו היום שאתה יודע להגיד, זה כבר מתוכנן וברגע שאני מקבל כסף אני יודע לצאת לביצוע?     

דודו כהן: יש לנו כרגע מתקן אחד שהוא מתוקצב, שמבחינתנו אפשר להעביר תקציב ברגע שיהיה

דודו כהן:  עד שהדבר הזה יגיע אז יהיה לנו לפחות עוד שבעה-שמונה מתקנים

התקשורת שלמה קרעי: כל ה-21, היושב-ראש, ברגע שיש תקציב, תוך כמה חודשים יהיה פה גן עדן לא רק מבחינת קליטה, אבל גם מבחינת קליטה סלולרית, כיסוי וקליטה, ביטחון בכבישים, אנשים שיכולים לנסוע לעבודה ולנהל שיחות זום וישיבות

צבי ידידיה סוכות: הבעיה ברורה

צבי ידידיה סוכות:       דודו, עוד שאלה אחת בנושא הזה

צבי ידידיה סוכות:  יש לכם איזשהו נוהל או שזה כל אחד לפי הנקודה הספציפית הזו? מי בעצם מבצע את הדבר הזה? כי אמרת כאן שסלקום מקימה תורן במקום אחד, במקום אחר מישהו אחר מקים

צבי ידידיה סוכות:  בעצם מחר יגיע התקציב - - -     

דודו כהן: הדברים הולכים במקביל

דודו כהן:  צריך לכתוב איזשהו נוהל מסודר האם זה יהיה, באיזה שיטה, האם בכלל סגור, איך מעבירים נוהל שמסדיר העברת תקציב ממשלתי לחברה?     

צבי ידידיה סוכות: עד מתי יהיה נוהל כזה?     

דודו כהן: אנחנו נגמור את זה בחודש הקרוב

צבי ידידיה סוכות: בחודש הקרוב יהיה לנו כבר נוהל כזה?      

דודו כהן: כן

דודו כהן:  אנחנו עובדים על זה גם עם יועמ"ש איו"ש

דודו כהן:  צריך לקבל חוות דעת

דודו כהן:  אתה יודע שיש גם קשיים בעניין הזה של חוות הדעת המשפטיות

צבי ידידיה סוכות: לכן התכנסנו

מימון שמילה: אם התקציב יהיה מוקדש לטובת המשימה הזאת בלי מגבלות שדודו רומז עליהן פה, אני לא יודע למה, שזה גם אלה וגם אלה

מימון שמילה:  אם התקציב הזה היה לטובת המשימה הזו, היה תוך חודש כבר לשים את הנוהל ולהוציא אותו החוצה ולהתחיל להרים את העבודה

דודו כהן: אנחנו כבר הכנו טיוטה

דודו כהן:  יועמ"ש איו"ש בוחן אותו

דודו כהן:  יש פה כל מיני דקויות וכל מיני פרטים

דודו כהן:       אני רוצה להגיד משפט אחד שאולי לא תאהבו אותו

דודו כהן:  יש שתי חברות סלולר פלסטיניות

דודו כהן:  מאחר ומדובר בכספים של הקרן החוץ-תקציבית, אז יכול להיות שאנחנו צריכים גם לתת פתרון

צבי ידידיה סוכות: הם נותנים על תרנים שלהם לשים גם חברות שלנו?      

דודו כהן: לא

התקשורת שלמה קרעי: הם לא יעלו על שלנו

דודו כהן: יש כל מיני סוגיות שאני לא רוצה לפרט

צבי ידידיה סוכות: כנציג היועמ"ש, כמה זמן ייקח לנו לגבש את הנוהל הזה מהרגע שאנחנו יודעים שיש תקציב?      

שלמה ועקנין: כאשר ידוע שכבר נדרשנו לנוהל הזה, לשיטה הזאת לפני מספר שנים וכבר אז הייתה טיוטת נוהל, אז היה מספיק זמן לבחון - - -      

דודו כהן: יש טיוטה קיימת

דודו כהן:  היא צריכה לעבור אישור משפטי

התקשורת שלמה קרעי: אנחנו מחכים לחוות הדעת שלכם, יועמ"ש איו"ש

רפי רוזנשיין: אנחנו בהחלט מבינים את הצורך

רפי רוזנשיין:  אנחנו יודעים לתעדף את המשימה הזאת כי אנחנו מבינים את החשיבות

רפי רוזנשיין:  יש פה לא מעט שאלות משפטיות

רפי רוזנשיין:  יש לנו כיוונים מסוימים

רפי רוזנשיין:  אני לא רוצה להתחייב על פרק זמן מסוים אבל אני יכול להתחייב שזה יהיה ממש בהקדם האפשרי ושמכל המשימות שיש לנו בעניינים האזרחיים ביועמ"ש איו"ש זה התעדוף - - -      

צבי ידידיה סוכות: חודש - - -     

התקשורת שלמה קרעי: מה חודש? הבטיחו לי עד סוף שבוע

התקשורת שלמה קרעי:  לא דיברנו על אלפי או עשרות אלפי חיילים מילואימניקים שנמצאים היום ביו"ש, שלהם אין קליטה גם

התקשורת שלמה קרעי:  מה איתם?      

רפי רוזנשיין: אדוני השר, אנחנו בהחלט מבינים את הצורך

רפי רוזנשיין:  אני מבטיח שהמשימה הזאת בתעדוף הכי גבוה אצלנו

התקשורת שלמה קרעי: שר האוצר הכיר בצורך

התקשורת שלמה קרעי:  אני שר התקשורת דוחף לזה

התקשורת שלמה קרעי:  גם ראש הממשלה כבר לפני כמה חודשים בישיבה איתו אמר לי, אני מגדיר את איו"ש כצורך ביטחוני

התקשורת שלמה קרעי:  אנחנו לא תומכים בקליטה סלולרית בתוך הקו הירוק

התקשורת שלמה קרעי:  ביו"ש זה צורך ביטחוני מבחינתי וצריך לתקצב

התקשורת שלמה קרעי:  משם כל זה התחיל להתגלגל עד ששר האוצר נתן את המכתב שלו לפני מספר שבועות

רפי רוזנשיין: אני יכול לומר שהמסרים האלה שאנחנו קיבלנו הם גם אלה שהביאו אותנו לדחוף את צו העיצומים

רפי רוזנשיין:  היו לנו אני חושב שעשרות אם לא מאות פגישות עם דודו בשנה האחרונה בעניין הזה

רפי רוזנשיין:  אני כן יכול להתחייב שלפחות פעם בשבוע אנחנו יושבים עם דודו ואנחנו נותנים לו סטטוס ואנחנו מציגים את השאלות ואת הנתונים שאנחנו צריכים

רפי רוזנשיין:  אני יכול להתחייב על פרק זמן מסוים אבל נראה לי לא יהיה רציני כי יש פה מספר גורמים שאנחנו צריכים לשתף איתם פעולה על מנת להוציא את חוות הדעת

צבי ידידיה סוכות: במי זה תלוי? בוא תשתף אותנו

רפי רוזנשיין: גם הלשכה המשפטית של משרד התקשורת ומשרד המשפטים, לכן אנחנו בקשר עם כל הגורמים האלה

התקשורת שלמה קרעי: המנכ"ל, הלשכה המשפטית שלנו עושה בעיות?      

מימון שמילה: לא

דודו כהן: יש את היועץ המשפטי של משרד הביטחון ויש את היועץ המשפטי של שר האוצר

התקשורת שלמה קרעי: היועץ המשפטי של שר האוצר לא מעניין

התקשורת שלמה קרעי:  הוא לא מבין בביטחון

צבי ידידיה סוכות: עוד שנייה נגיע לשם

צבי ידידיה סוכות:  נשמע פה גם את הנציגים האחרים על הביטחון

צבי ידידיה סוכות:       חוץ מהאוצר במי זה עוד תלוי?     

רפי רוזנשיין: זה תלוי בבחינת השאלות המשפטיות

רפי רוזנשיין:  הן שאלות משפטיות לא פשוטות

רפי רוזנשיין:  אנחנו בוחנים אותן

צבי ידידיה סוכות: כמה זמן?     

זאב אלקין: אתה רוצה תשובה אמיתית, אדוני היושב-ראש? אני אשתף את הנוכחים

זאב אלקין:  אסף אולי זוכר

זאב אלקין:  אני הקמתי את ועדת המשנה שאתה עומד בראשה בפעם הראשונה ב-2009

זאב אלקין:  אחד מהדיונים הראשונים שהתקיים היה על בעיית הקליטה הסלולרית ביו"ש

זאב אלקין:  בדיון השני בנושא הזה או השלישי משרד התקשורת הודיע שהוא מקצה 50 מיליון שקל לטובת הפתרונות בעניין הזה

זאב אלקין:  כמה זמן עבר מאז, 15 שנה?     

התקשורת שלמה קרעי: אז הנה, עכשיו הגענו

זאב אלקין: ה-50 מיליון שקל האלה, עשו עליהם הרבה סיבובים

זאב אלקין:  יכול להיות שהיית גם אתה בדיון הזה

רפי רוזנשיין: אני חושב שהרצינות שלנו בעניין הזה הוכחנו בהשקעה שלנו בצו העיצומים ואנחנו ממשיכים להשקיע

רפי רוזנשיין:  אני באמת חושב שתוך פרק זמן קצר חוות הדעת שלנו תהיה מונחת בפני כל מי שצריך לקבל אותה

צבי ידידיה סוכות: אני מתנצל שוב שאני מתעקש

צבי ידידיה סוכות:  פרק זמן קצר, תן לנו הערכה

התקשורת שלמה קרעי: עד סוף שבוע, אני כבר אמרתי

צבי ידידיה סוכות: אני רוצה שהוא יגיד גם

התקשורת שלמה קרעי: אתה תנחה, היושב-ראש, בתוך שבוע אנחנו רוצים לראות

התקשורת שלמה קרעי:  בינתיים יש סכנת חיים, בינתיים תושבים נוסעים בכבישים בלי קליטה סלולרית, אלא אם כן יש למישהו מהם טלפון לווייני

התקשורת שלמה קרעי:  אני יכול לנסוע עם טלפון לווייני באיו"ש

התקשורת שלמה קרעי:  לא לכל אחד יש טלפון לווייני

התקשורת שלמה קרעי:  למה התושבים צריכים לסכן את עצמם שם כדי לחכות כל כך הרבה זמן? צריך להוציא את זה מן הכוח אל הפועל

התקשורת שלמה קרעי:  אי אפשר להתעכב יותר

צבי ידידיה סוכות: כמה זמן ייקח לתת לנו הערכה?      

רפי רוזנשיין: זה בתעדוף ראשון אצלנו וזה יהיה בהקדם האפשרי

רפי רוזנשיין:  תוך שבוע זה מאוד קשה אבל אני חושב שבשבועיים או חודשים בודדים זה כן יהיה אצל - - -      

התקשורת שלמה קרעי: אתה מתכוון שבועות בודדים, אבל לא

התקשורת שלמה קרעי:  תוך שבוע אני חושב שצריך לעשות מאמץ

התקשורת שלמה קרעי:  רפי, תעשו מאמץ

התקשורת שלמה קרעי:  זה חשוב, זה מציל חיים, מציל גם המון בנים ובנות שלנו שנמצאים שם במילואים, עשרות אלפים, ותושבים שהגברים במשפחה נמצאים בעזה ובצפון והנשים הן אלה שנוהגות עכשיו בכבישים האלה

התקשורת שלמה קרעי:  לא לעכב

צבי ידידיה סוכות: ישנה פה את המציאות בשטח

צבי ידידיה סוכות:  המציאות נוראית

צבי ידידיה סוכות:  בהקשר הזה אנחנו חיים במציאות ביטחונית איומה כרגע בכל מדינת ישראל וגם בכבישים ביהודה ושומרון

צבי ידידיה סוכות:  אנשים חיים בחרדה אמיתית

צבי ידידיה סוכות:  יש פיגועי ירי, יש פיגועי אבנים

צבי ידידיה סוכות:  כל אירוע כזה שבן אדם נתקל במקום בלי קליטה, זה סכנת חיים מיידית

צבי ידידיה סוכות:  כשמשרדי הממשלה כבר נתרמו, אמר פה זאב שכבר 15 שנה אנחנו בסרט הזה, אבל עכשיו אנחנו עדיין בסרט הזה

צבי ידידיה סוכות:  יש פה מציאות שבה כרגע זה חונה שאנחנו מחכים לחוות הדעת הזו, אז בבקשה

צבי ידידיה סוכות:  אמרת שבועיים, בוא נישאר בשבועיים ולא בחודשים בודדים אם אפשר

התקשורת שלמה קרעי: גם בשבת אפשר לכתוב את חוות הדעת

צבי ידידיה סוכות: תודה רבה

צבי ידידיה סוכות:      חבר הכנסת עמית הלוי

עמית הלוי: תודה, אדוני היושב-ראש

עמית הלוי:  אני קודם כל רוצה להזכיר את בת שבע נגרי ז"ל, אבל יותר מזה את הבת שלה, שיראל, שבזכות התושייה שלה, ילדה בת 12, שירו על אימא שלה, רצחו אותה לנגד לעיניה למעשה, היא ישבה מאחור והיא הייתה כמה מטרים באזור שלא היה קליטה

עמית הלוי:  אמר לי הנהג גוטליב שנפצע באירוע הזה, שהיה חסר עוד כמה מטרים

עמית הלוי:  היא שואלת אותו מה לעשות והוא בעצמו היה כבר ירוי

עמית הלוי:  הוא אמר לה, צלצלי למשטרה

עמית הלוי:  היא הצליחה לחייג 100, ומי שמכיר את הכביש הזה מצומת הכבשים, כל האזור הזה של בית חגי, מכיר את בעיות הקליטה שם

עמית הלוי:  אני הייתי נוסע שם יום-יום בשנים מסוימות

עמית הלוי:  היא הצליחה לחייג וזה הזעיק את הבסיס הקרוב

עמית הלוי:  במקרה היה שם פרמדיק וככה הוא ניצל, אחרת הוא היה מת

עמית הלוי:  זה היה עניין של מטרים בודדים

עמית הלוי:  אני אומר את זה גם לכבודה של שיראל אבל בעיקר כדי שיהיה ברור מהרצח האחרון הזה על הכביש, כמה הדבר הזה הוא מציל חיים כמו שאמר השר, וכמה הוא משמעותי

עמית הלוי:       יש פה כמה שאלות שאנחנו צריכים להבין

עמית הלוי:  אני מוכרח לומר לך, רפי, שאני לא קיבלתי תשובה לשאלה של חבר הכנסת אלקין

עמית הלוי:  אין לי שום הסבר לזה

עמית הלוי:  אני בעד שיהיה תחקיר על זה

עמית הלוי:  לא יכול להיות שצו עיצומים כמו שאתה תיארת אותו, כל מה שתיארת כאן, עשינו תקנות כעובדי ממשלה ושרים

עמית הלוי:  לא רואה שום סיבה, שום צידוק

עמית הלוי:  מבחינתי זה דורש תחקיר

עמית הלוי:  לא יכול להיות שזה לוקח שש שנים

עמית הלוי:  פשוט לא יכול להיות

עמית הלוי:  לא יעלה על הדעת שצו לוקח שש שנים

עמית הלוי:  בכל הכבוד לכל השאלות המשפטיות, זה דבר בלתי נסבל

עמית הלוי:  אנחנו לא בביורוקרטיה, אנחנו בדמוקרטיה

עמית הלוי:  צריכים תשובות על הדברים האלו

עמית הלוי:  לא יכול להיות

עמית הלוי:  פשוט לא עובר בשום סיטואציה

עמית הלוי:  אין צו שלוקח שש שנים

עמית הלוי:  אין דבר כזה בעולם כולו

עמית הלוי:  זה לגבי השש שנים

עמית הלוי:  אשמח שתהיה תשובה על העניין הזה, שנחקור את זה איך קרה שש שנים כדי לשפר פעם הבאה מה היו הבעיות ביועמ"ש איו"ש

עמית הלוי:  אולי לא היו, אולי אנשים היו במילואים, לא יכלו לעבוד

עמית הלוי:  אני לא חושב שיש תשובה מניחה את הדעת על הדבר הזה

עמית הלוי:      דבר שני, תהליך הרישוי, אדוני דודו, אמרת, צריך תהליך רישוי לכל נקודה?     

דודו כהן: כן

עמית הלוי: כשעושים עכשיו היתר זה לא כללי ומוסיפים, אלא זה תהליך

עמית הלוי:  למה זה לוקח שישה חודשים?     

דודו כהן: היתר בנייה

עמית הלוי: היתר בנייה, לא קשור למשרד התקשורת

דודו כהן: הליך הרישוי מורכב גם מהיתר בנייה - - -     

עמית הלוי: הבנתי, אז שישה חודשים זה לא הליך הרישוי, זה היתר הבנייה וכל הדברים האחרים

עמית הלוי:  חברה שכבר יש לה רישיון, היא באה אליך עם נקודה

עמית הלוי:  למה זה לא לוקח שבועיים?      

דודו כהן: יש הליך רישוי שמורכב גם מרישיון תקשורת שזה בדרך כלל לא הבעיה

דודו כהן:  בדרך כלל הבעיות הן בהיתרי בנייה

דודו כהן:  כשאני אומר הליך רישוי אני מתכוון גם להיתר בנייה

עמית הלוי: כולל היתר בנייה

דודו כהן: כן

קריאה: שלוקח שנתיים

התקשורת שלמה קרעי: כאן זה ייקח מאוד מהר

עמית הלוי: היתר בנייה, ומה ההצעה למסלול?      

יוסף רום: בדיוק כמו ממ"דים

יוסף רום:  עכשיו צורך ביטחוני, מסלול ירוק

עמית הלוי: מה אתה אומר, כבוד השר?      

התקשורת שלמה קרעי: אני בעד

התקשורת שלמה קרעי:  אני חושב שבכל מקרה יש סוג של מסלול ירוק בהיר עכשיו שכן כל הגורמים מגויסים ביהודה ושומרון

עמית הלוי: למה לא לעשות בנוהל רשמי מסלול ממ"דים?     

התקשורת שלמה קרעי: אני בעד

התקשורת שלמה קרעי:  השאלה כמה זמן ייקח לנוהל ליצור את המסלול הזה?     

קריאה: מאוד מהר

עמית הלוי: במה זה תלוי? זה חתימת שר ביטחון?      

קריאה: יש צורך ביטחוני בדברים האלה

עמית הלוי: מי, שר ביטחון? זה כמו תקנת שר?      

דודו כהן: חבר הכנסת, בדרך כלל היתרי בנייה יוצאים על ידי המועצות

דודו כהן:  זה לא פנייה רק ליועמ"ש איו"ש

דודו כהן:  בדרך כלל היתרי הבנייה יוצאים על ידי המועצות האזוריות

עמית הלוי: מי נותן את ההיתר הזה, שר הביטחון?      

ענת בן משה: המטה לתכנון ובנייה - - - 

ענת בן משה:  זה הליך תכנוני

עמית הלוי: אני מבין, אבל להעביר אותו להליך תכנוני במסלול ממ"דים, מה דרוש? כדי להעביר אותו לתהליך תכנוני ממ"די כמו ממ"דים

ענת בן משה: אנחנו לא מכירים מסלול כזה

עמית הלוי: אין מסלול כזה?      

קריאה: ממ"דים יש

דודו כהן: צריך לשנות במקרה הזה את חוק התכנון והבנייה - - -      

עמית הלוי: אני שואל האם זה שינוי חוק

דודו כהן: יש חוק תכנון ובנייה נפרד לאיו"ש

דודו כהן:  כדי להעביר את זה במסלול ממ"דים - - -      

עמית הלוי: מה זה חוק? צו אלוף אתה מתכוון

גלעד נוה: זה חוק ירדני משנת 1966, חוק תכנון ערים, כפרים, בניינים

עמית הלוי: למה לא כתוב לממ"דים?      

קריאה: שם אין התייחסות אז צריך לתקן - - -      

זאב אלקין: החוק הירדני לא עסק בממ"דים

גלעד נוה: אתה צריך לתקן את החוק הירדני

התקשורת שלמה קרעי: אין לממ"דים באיו"ש

קריאה: יש לממ"דים באיו"ש

קריאה:  מעודכן צו אלוף

עמית הלוי: יש צו מיוחד, אז יפה

עמית הלוי:  זה מה שחיכיתי לשמוע

עמית הלוי:  את צו האלוף הזה, רפי, אם אפשר, ואני מוכן לעזור בניסוח ותוך שעתיים להביא לך ניסוח של צו אלוף כמו צו אלוף לממ"דים

עמית הלוי:  נעתיק אותו קופי פייסט לתרנים

עמית הלוי:  מקובל עליך, רפי? מבחינתך מקובל כיועמ"ש? יש לך בעיה עם זה? זה לא חירום, זה כן חירום, זה חצי חירום, זה כמו ממ"ד, אפשר לעשות צו אלוף כזה?     

רפי רוזנשיין: שוב, אני לא אתן תשובה כרגע לעמדה משפטית כזו או אחרת

רפי רוזנשיין:  רוצים לבחון, אנחנו כמובן נבחן

עמית הלוי: הבנתי, אז נשמח שתבחנו את זה

ליאור ורונה: בפדואל ונעלה לקח שמונה שנים אבל בסדר

עמית הלוי: נבין עוד מעט ממך למה בדיוק

ליאור ורונה: אנחנו ננסה לעזור לכם לעזור לנו

צבי ידידיה סוכות: אנחנו כוועדה מבקשים לבחון את הדבר הזה

צבי ידידיה סוכות:  אמרת שזה לוקח חצי שנה

צבי ידידיה סוכות:  יש לך דוגמה למקום שזה לקח רק חצי שנה היתר בנייה?      

דודו כהן: יש מקומות שזה לקח חצי שנה

דודו כהן:  אני לא אגיד לך בדיוק עכשיו, אבל יש מקומות שגם לקח שלוש שנים

דודו כהן:  שדה אפרים לקח שלוש שנים

עמית הלוי: אבל הכול בגלל היתרי הבנייה, אתה אומר

צבי ידידיה סוכות: דודו, בוא ניקח עכשיו שלוש דקות, תן לנו את הסקירה מה התהליך שאנחנו צריכים מ-0 ל-100, שאנחנו נבין איפה זה נתקע

דודו כהן: קודם כל יש פה שלב מסוים שאתם צריכים לקחת בחשבון

דודו כהן:  יש שת"פ בין החברות

דודו כהן:  יש תהליך פנימי גם בין החברות

דודו כהן:  אם אנחנו רוצים שחברה מובילה מתקן, היא צריכה לשתף באיו"ש

דודו כהן:  אני חושב שזה קורה גם בקו הירוק

דודו כהן:  לשתף את החברות האחרות כך שאם כבר מקימים תורן, שהוא ישמש את שלושת הרשתות

דודו כהן:  שלא יהיה מצב שכל אחד מקים בנפרד, אז יש תהליך של שת"פ והתחשבנות כספית וכל מיני חישובים ביניהם, שגם את זה צריך לשפר

דודו כהן:  אנחנו דיברנו על זה והסברתי לך את הנקודה הזאת שזו נקודה שצריך לדרוש מהחברות לשפר את השת"פ שלהן

דודו כהן:  זה תהליך שלוקח זמן

דודו כהן:  גם עד שהם מגישים בקשה

צבי ידידיה סוכות: אנחנו נגיע אליהם עוד מעט

דודו כהן: הבקשה מוגשת אליי למשרד שלי

דודו כהן:  אני מבצע עבודת מטה

דודו כהן:  אני חייב על פי החוק לבצע עבודת מטה, לוודא שאין תשתיות אחרות שמפריעות, לקבל אישור צה"ל על כל מתקן

דודו כהן:  למה צריך אישור צה"ל? מסיבות של התדרים, של הספקטרום

דודו כהן:  אנשי צה"ל יכולים להרחיב פה

דודו כהן:  זה גם לוקח זמן

צבי ידידיה סוכות: תן לי כל תהליך, כמה זמן בערך הוא לוקח?     

דודו כהן: גם שאני מפנה לאג"ת, הוא עובד עם כל זרועות הצבא: חיל האוויר, זרוע היבשה, תקשוב, אמ"ן, כל מי שצריך, וצריך לתת התייחסות לגבי כל תורן ותורן

דודו כהן:  גם אצלו זה לוקח תהליך של לפחות חודשיים עד שהוא נותן תשובה

דודו כהן:  כשהוא נותן תשובה אני במקביל עושה עבודת מטה מבחינת תשתיות, אם זה תחבורה, אם זה חשמל, אם זה ביוב, כל מה שצריך מבחינת הקמת מתקן, ומוציא רישיון תקשורת

צבי ידידיה סוכות: החלק הזה של התחבורה וכל הדברים האלה, כמה זמן לוקח לך בדרך כלל?     

דודו כהן: אנחנו נותנים פרק זמן של 45 יום להתייחסות

דודו כהן:  מי שלא מתייחס תוך 45 יום, בעבודת מטה הפנימית שלנו מבחינתנו הוא נתן אור ירוק

צבי ידידיה סוכות: שזה במקביל לאג"ת?     

דודו כהן: במקביל

דודו כהן:  הכול הולך פה במקביל

צבי ידידיה סוכות: אוקיי, אז אנחנו בינתיים עומדים בחודשיים

צבי ידידיה סוכות:  סיימנו חודשיים, יש אישורים של עובדת המטה שלך

דודו כהן: נכון

דודו כהן:  עם הרישיון הזה החברה הולכת

דודו כהן:  הרישיון הזה גם מפנה אותה מהגורם המוסמך להוציא היתר בנייה ואז היא הולכת ומגישה תוכניות מפורטות, מה שאנחנו קוראים גרמושקות

דודו כהן:  מגישה את זה לוועדה לתכנון הרלוונטית, אם זה ועדה מקומית

דודו כהן:  לפעמים זה בוועדת התכנון העליונה

דודו כהן:  בכלל, יש תמ"א שנקראת תמ"א 56 שהיא שונה מישראל

דודו כהן:  לצורך עניין הדיון פה, תמ"א 56 זה התמ"א שמפרטת את כל ההליכים של הוצאת היתר בנייה להקמת תורן

דודו כהן:  אם צריך לשנות את זה, אז צריך לשנות את התמ"א, ולשנות תמ"א זה סיפור בפני עצמו, לכן אני לא חושב שזה תוך שעה כמו שהדגשתם פה, אבל כל התהליך הזה של הרישיון, ההתנהלות הפנימית בין החברות, רישיון התקשורת, היתר בנייה לוקח סדר גודל של שישה חודשים, לפעמים יותר, ולפעמים יש מקרים של שנתיים כשמשהו נתקע

דודו כהן:  יכול להיות שחברת החשמל אומרת, אני לא נותנת היתר, ואתה יכול לחכות שלושה-ארבעה חודשים עד שזה מסתדר

דודו כהן:  יש פה תהליכים שלמים שלפעמים קורים

דודו כהן:  מה שאני תיארתי עכשיו, חצי שנה, זה מה שנקרא כשהמסלול רץ והוא ירוק

דודו כהן:  הרבה פעמים יש תקיעות

שלמה ועקנין: וזה עד שאתה מוצא את המקום המתאים, עד שמוצאים לך, שזה גם בוויכוחים עם הרשויות המקומית

התקשורת שלמה קרעי: זה כבר מצאנו

עמית הלוי: יש לי עוד שתי שאלות

עמית הלוי:  קודם כל למה 42 מול 72? מה מעכב אותך, דודו, ב-30 הנוספים? מה מפריע, שלא מצאתם מיקום? מתוך ה-72 מקומות שלא ברור כמה קילומטר זה, למה מצאתם רק 21 ועוד 21?     

דודו כהן: אני אמרתי שה-49 זה דברים שאפשר - - -      

עמית הלוי: אלו שאי אפשר, למה אי אפשר?     

דודו כהן: אז אני אומר שהאי אפשר זה אותם מקומות שמה שנקרא אין כיסוי בכלל

דודו כהן:  אין אפילו נקודה

דודו כהן:  אנחנו יודעים באיזה אזור אין כיסוי

דודו כהן:  לא הצלחנו אפילו - - -      

עמית הלוי: למה לא הצלחתם לאתר נקודה, כי זה שטח A?      

דודו כהן: לא מדובר על שטחי A

דודו כהן:  כל מקום שאתה זורק אבן אומרים לך קרקע פרטית

עמית הלוי: זה הבעיה, הבעיה של קרקעות?     

דודו כהן: קודם כל אדמות מדינה

דודו כהן:  אם אין אדמות מדינה אנחנו נלך לצו תפיסה

דודו כהן:  ה-49 פלוס ה-21 שאמרתי, זה אתה מגיע ל-72 פלוס-מינוס

דודו כהן:  זה בדיוק המספר

צבי ידידיה סוכות: הוא חשב 21 מתוך 49

עמית הלוי: אמרת 21, שלושת החברות על תרני צה"ל ו-21 צווי תפיסה

דודו כהן: ה-21 של צה"ל זה בתוך ה-49

דודו כהן:  49 פלוס ה-21 זה של צווי התפיסה

עמית הלוי: הבנתי, אז אתה מכסה את הכול

עמית הלוי:       שאלה אחרונה לגבי התקציב

עמית הלוי:  אני רוצה, בגלל הקושי גם לעשות את זה משפטית

עמית הלוי:  כמה כסף אזרחי ישראל נותנים לחברות? אולי יש צורך וצידוק בלוח הזמנים הזה

עמית הלוי:  זה הלוואה, זה מתנה לחברות? למה החברות לא עושות את זה? אני יודע שהחברות גם משלמות אגרות תדרים

דודו כהן: נכון

התקשורת שלמה קרעי: זה אותו דבר

התקשורת שלמה קרעי:  אין הבדל אם תיתן להן הנחה באגרות תדרים או שתיתן להן תקציב להקים - - -      

עמית הלוי: לא צריך תקציב מזה

עמית הלוי:  אפשר לומר שזה - - -      

התקשורת שלמה קרעי: זה כסף שבא מהמדינה

דודו כהן: חבר הכנסת עמית, יש לנו איזשהו מודל שאנחנו חושבים שזה יהיה מן סוג של הלוואה על ציר הזמן

דודו כהן:  זה רק צריך לעבור אישורים

דודו כהן:  אני לא רוצה לפרט את זה פה

עמית הלוי: אין בעיה

דודו כהן: זה כרגע בשלב של התהוות

צבי ידידיה סוכות: דודו, תודה רבה

צבי ידידיה סוכות:  לא נשאר לנו הרבה זמן

צבי ידידיה סוכות:  אני רוצה כן להתייחס לנושא הביטחוני ואחר כך חברי הכנסת, אלה שנשארו

צבי ידידיה סוכות:  גם חברות הסלולר

צבי ידידיה סוכות:       נציג מחוז ש"י נמצא כאן

צבי ידידיה סוכות:  ממש בקצרה, אם תוכל דקה וחצי-שתי דקות לפרט איך שאתם רואים את האירוע הזה

יהורם עמדי: יהורם עמדי, אני קצין הטכנולוגיות של מחוז ש"י

יהורם עמדי:  קודם כל אני מעלה פה שני רבדים, אחד, הנושא של מול אזרחים ברמה של התקשורת הבסיסית, כמובן שדיברתם על זה, הקושי ליצור קשר עם המשטרה, אם זה חיוג בסיסי ל-100 אפילו, והקושי באיתור אזרחים במצוקה

יהורם עמדי:  הנושא השני זה הנושא של פעילות משטרתית, זאת אומרת אם אני עכשיו מרים חפ"ק, אם זה בצומת תפוח שאני מנסה לאתר מקום שיש לי שם קליטה סלולרית ואני לא מצליח, מערכות שלנו שמבוססות סלולר, שנמצאות אצל השוטרים, שגם בזה יש לי בעיה, ונושא של שידור לאחור של וידאו שצריך רוכבי פס שגם שם אני בבעיה

יהורם עמדי:  במקרים מיוחדים שממש אני צריך חפ"ק אני מתבסס על תווך לווייני שזה עולה המון כסף וזה פשוט חבל

יהורם עמדי:       כל גופי הממשלה מבוססים על פלאפון, שזה גם חשוב להגיד

יהורם עמדי:  בנוסף לזה אני רוצה להעלות כמה נושאים

יהורם עמדי:  אחד, מאחר ולא נראה לי שיהיה בכל תורן את שלושת החברות, אני לא חושב שזה יקרה - - -     

צבי ידידיה סוכות: זה צריך לקרות

יהורם עמדי: אני רוצה לדעת האם אפשר לקדם את הנושא של נפ"א, של הנדידה פנים-ארצית שזה יכול לעזור מאוד בנושא של קליטה אם אני יכול לעשות נדידה בין החברות, גם אם זה סימים שונים, גם אם זה צורה שונה אבל זה יכול מאוד לעזור לנו

יהורם עמדי:       אני יודע שבזמנו משרד התקשורת התחיל בתהליך רגולציה של מתן עדיפות לגופי ביטחון ברמה של ה-PTT, אז אם אפשר לקדם את הנושא הזה גם בנושא של השיחות וגם בנושא של הדאטה לגופי הביטחון שיהיה לנו קדימות שנוכל לתפעל את האמצעים שלנו

יהורם עמדי:       נושא אחרון שאני רוצה לדבר עליו זה נושא של גיבוי של התאים הסלולריים

יהורם עמדי:  היה לנו כמה מקרים בשנים האחרונות של קריעה של סיב, לא משנה, בכביש 60 או לא משנה איפה, על ידי טרקטורים, השביתו אזורים שלמים ברמת הסלולר

יהורם עמדי:  כל אזור קריית ארבע ואפרת הושבתו ברמה של אזרח לא יכול אפילו לחייג 100, ברמה הכי בסיסית שאני מדבר

יהורם עמדי:  לא הייתה קליטה במשך עשר שעות כל פעם, שזה אומר שגם תחנות משטרה, כל האזור היה "מת"

יהורם עמדי:  אם בונים תאים אז רצוי איכשהו לתת להם שרידות כי אם קריעה של סיב גומרת לך אזורים שלמים, אז זה לא משנה כמה תאים אתה תעשה, זה לא יפתור את הבעיה

יהורם עמדי:  עד כאן

צבי ידידיה סוכות: תודה רבה

צבי ידידיה סוכות:  יש לכם נתונים אולי של קריאות למשטרה, תאונות דרכים, דברים כאלה שלא הצלחתם לטפל או לא הצלחתם להגיע בזמן בגלל בעיות קליטה?      

יהורם עמדי: אני יכול לחפש את הנתון הזה אבל לדעתי אנחנו לא - - -      

צבי ידידיה סוכות: אנחנו נקבע ישיבת מעקב ונשמח שתגיעו עם הנתונים האלה

יהורם עמדי: אוקיי

צבי ידידיה סוכות: תודה רבה

צבי ידידיה סוכות:       נציג פיקוד מרכז, שם ותפקיד לפרוטוקול

אתי זיידה: אתי זיידה, רמ"ד תכנון ובניין כוח בתקשוב, פיקוד המרכז

אתי זיידה:  חשוב להגיד בהמשך למציאות הקליטה ביהודה ושומרון ששוחחנו עליה רבות, אז מיפינו יחד עם המינהל האזרחי עד כה 72 מיקומים עם בעיות של קליטה, בין אם זה בצירים מרכזיים ובין אם זה במקומות שסמוכים למחנות

אתי זיידה:  חשוב להגיד שאלוף פיקוד המרכז יוצא מגדרו לקדם את הנושא, וכמו שצוין כאן, האתרים שהוקמו הם הוקמו בשיתוף פעולה למול מרכזים כמובן קיימים

אתי זיידה:  אנחנו מציעים את התשתיות שלנו

אתי זיידה:  נשמח להמשיך להציע את ההשתלבות אבל חשוב להגיד שאנחנו לא יכולים לעשות את זה לבד

צבי ידידיה סוכות: דודו, אתה נתקל בקשיים בדמ"צים?     

דודו כהן: לא, דווקא הפוך

דודו כהן:  מאז המלחמה הקימו צוות בפיקוד

דודו כהן:  שני סא"ל במילואים עובדים על זה וזה כבר עכשיו רץ ממש בימים האחרונים

אתי זיידה: צוות שעובד תחת המקש"ב

אתי זיידה:  אנחנו בהאצה כמו שנאמר כאן, להקמה של אתרים

אתי זיידה:  חשוב להגיד שיש פה סוגיות שצריכות להינתן עליהן מענה, בין אם זה בחשמל, בין אם זה בתשתיות, בתרנים שהם ישנים

צבי ידידיה סוכות: מי יושב בצוות הזה חוץ מחבר'ה שלהם, שני הסא"לים האלה ודודו?     

אתי זיידה: סדירים

אתי זיידה:  אנחנו צוות של סדירים תחת המקש"ב

צבי ידידיה סוכות: מאיזה עוד גופים? יש שם את תשתיות

אתי זיידה: בוודאי

אתי זיידה:  אלוף פיקוד המרכז הוא זה שמקדם את הסוגיה ומגדיר את הצורך המבצעי למול המיקומים שמיפינו יחד עם המינהל האזרחי

צבי ידידיה סוכות: המיקומים מקבלים עדיפות היום לפי סדר עדיפות מבצעי ביטחוני?     

אתי זיידה: מבצעי, בוודאי

אתי זיידה:  כל 72 המיקומים שמיפינו - - -      

צבי ידידיה סוכות: בתוך ה-21 האלה שאתה אומר שהם כבר עובדים עליהם, זה הראשונים בעצם?     

אתי זיידה: אנחנו הגדרנו מיפוי מבצעי של 1 עד 5 לכל 72 המיקומים וכמובן שנמשיך את המיפויים ואת הסיורים הנוספים

אתי זיידה:  אנחנו גם נקבע סדר עדיפות מבצעי נוסף

צבי ידידיה סוכות: התעדוף זה לפי הגדרה מבצעית וביטחונית שלכם?     

אתי זיידה: חיובי

התקשורת שלמה קרעי: אני מעריך מאוד את ההירתמות של אלוף הפיקוד, אבל שייצא מגדרו עוד קצת וילחץ על הייעוץ המשפטי שלו שייתן לנו חוות דעת כי זה יעזור לתשתיות, לחשמל, לכל מה שאת מתארת

צבי ידידיה סוכות: לגבי המציאות הביטחונית, אני מניח שלא הגעתם עם נתונים אבל לתאר בערך את הקשיים שאתם מבינים שהציבור נתקבל בהם, שהחיילים נתקלים בהם זה בגלל היעדר קליטה?     

אתי זיידה: כולנו שומעים חדשות וכולנו נוכחים לאירועים

אתי זיידה:  אנחנו לא יודעים מתי הפיגוע הבא יקרה

אתי זיידה:  לאורך הצירים מסתובבים גם מתיישבים

אתי זיידה:  גם בתוך היישובים יש בעיות כיסוי

אתי זיידה:  גם לאורך הצירים, וזה גם כוחות הביטחון שאנחנו משתמשים ברשתות שחורות, חשוב להגיד, לא רק ברשתות שאין סודיות וזה חשוב גם לכוחות הביטחון וגם למתיישבים שנוסעים לאורך הצירים

אתי זיידה:  דיברנו על זה שיש גדודים נוספים, גדודי מילואים רבים שמעבים את הגזרה וכל אירוע נקודתי-ביטחוני שקורה מצריך יכולת של להזעיק את כוחות הביטחון

אתי זיידה:  כל ציר באיו"ש, צריך להינתן בו מענה של קליטה

אתי זיידה:  לא יכול להיות שיקרה מצב כזה שלא ניתן לקרוא לכוחות

צבי ידידיה סוכות: תודה רבה

צבי ידידיה סוכות:       שלמה ועקנין, קב"ט מועצת יש"ע

שלמה ועקנין: כפי שנאמר כאן על ידי, את הפרויקט מלווים שנים רבות ואני מברך אם כך על כל ההתקדמות שהוצגה כאן לפחות בנושא צו העיצומים

שלמה ועקנין:  יחד עם זאת ללא המענה התקציבי שייצא לפועל, אני מבקש לא לשכוח שיש לנו גם תוכנית שצריכה להיות תוכנית שנתית או רב-שנתית שבמידה ותוכנית האב של ה-50 מיליון לא תצא לפועל, אז אנחנו צריכים להיצמד גם לאיזושהי תוכנית רב-שנתית שגם היא הפכה להיות מחמש-שנתית לעשר שנים מתגלגלת

שלמה ועקנין:       לגבי סוגיית האיום שדובר, קודם כל לגבי הסוגיה של את מה מכסים

שלמה ועקנין:  מדברים עד כדי כבישים של ארבע ספרות

שלמה ועקנין:  לזכור שבפנים היישוב אנחנו יכולים להיות במציאות שאין כיסוי

שלמה ועקנין:  אני לא אומר שצריך לתעדף את המשימות אבל עדיין לזכור שיש את הסוגיה - - -      

צבי ידידיה סוכות: לפי מה שאמרה הנציגה של פיקוד מרכז זה כלול

דודו כהן: יש מספר יישובים שאין בהם כיסוי בתוך היישוב

צבי ידידיה סוכות: זה סכנה ביטחונית, אמרה לך את זה עכשיו פיקוד מרכז

דודו כהן: כללנו אותם ב-72

צבי ידידיה סוכות: אז מה לא כלול בעצם? שלמה, איפה הפער?     

שלמה ועקנין: אני לא יודע לומר

שלמה ועקנין:  יש פער

שלמה ועקנין:  צריך להבין שהעבודה לא מכסה ממש את כל הסוגיה של מיפוי - - -     

צבי ידידיה סוכות: זה מה ששאלתי הרגע את דודו והוא טוען שכן

דודו כהן: מי שחושב שבבייסמנט שלו ביישוב יהיה קליטה סלולרית, זה לא המצב

שלמה ועקנין: הוא יזמין מגבר כבר, הכול בסדר

שלמה ועקנין:  לא לזה אני מתכוון

צבי ידידיה סוכות: דודו, דיברו פה מקודם על שיש פה סכנה ביטחונית וכו'

צבי ידידיה סוכות:  אנחנו מבינים שהסכנה הביטחונית היא גם בכבישים של ארבע ספרות, כמו שאמרת, בשונה משאר המקומות בארץ, ולכן באיו"ש אנחנו צריכים יותר וכמובן בתוך היישובים

צבי ידידיה סוכות:  אני יכול להגיד לך שהשבוע בחוות גלעד לצורך העניין היה חשש לחדירת מחבל, והיו שם תושבים מהיישוב שלא קיבלו את ההודעה על זה שיש חשש לחדירת מחבל ליישוב שלהם בגלל שלא היה להם קליטה סלולרית

צבי ידידיה סוכות:  המיפוי הזה של ה-72 הוא כולל את היישובים?     

דודו כהן: הוא כולל את היישובים שבהם אין יכולת תקשורת ביישוב עצמו, לא בנקודת בית כזו או אחרת

שלמה ועקנין: היושב-ראש, אני מציע שאחרי שיוקם מה שיוקם פה בעזרת השם, זה גם יאפשר לנו לדעת יותר טוב מה הפער האמיתי בתוך היישוב

צבי ידידיה סוכות: זה צריך להיכנס לתכנון בגלל שבסוף אנחנו לא מדברים על בייסמנט

צבי ידידיה סוכות:  אם יש לך שכונה שאין בה קליטה, אז אנחנו בבעיה

צבי ידידיה סוכות:  אנחנו לא מדברים עכשיו על מקום ספציפי, מישהו אחד, בסלון אין לו קליטה, אז שילך לחדר שינה, אבל אם יש לך שכונה שלמה שאין בה קליטה וחלילה מגיע מחבל, אז לא נדע על זה

צבי ידידיה סוכות:  על זה אני מדבר, והדברים האלה קיימים כמובן

שלמה ועקנין: סוגיה נוספת שקשורה לסלולר ולחשיבות שלו

שלמה ועקנין:  אני אתן תיאור של מה שהיה בדרום ואני משליך גם על מה שיכול לקרות גם אצלנו, זה עניין של כיסוי סלולר

שלמה ועקנין:  יש לא מעט מאמצעי התקשורת, כל מיני וייבים כאלה שהם מבוססים סלולר

שלמה ועקנין:  זה עלול לגרום למצב שבעצם אין גם קשר בסיסי בין אותם היישובים

שלמה ועקנין:       נקודה אחרונה והיא נוגעת לצד הביטחוני

שלמה ועקנין:  מאחר ואין נציג אג"מי של פיקוד המרכז, נסתמך רק על הנתונים שהשב"כ פרסם סביב העלייה במאות האחוזים במקרי הירי

שלמה ועקנין:  אני אומר לכם, ברוך השם היישובים שורדים לא רע את כל נושא הפח"ע כרגע בתוך היישוב, אבל צה"ל מתמודד, ההתיישבות מתמודדת עם האיום האמיתי על הצירים ולכן סוגיית הסלולר היא עוד יותר דומיננטית במענה של מי שצריך לקבל

צבי ידידיה סוכות: שלמה ועקנין, תודה רבה

צבי ידידיה סוכות:       נמצא איתנו ראש מועצת בנימין, ישראל גנץ

צבי ידידיה סוכות:  תודה רבה שבאת

צבי ידידיה סוכות:  בכבוד

ישראל כץ: תודה רבה אדוני היושב-ראש

ישראל כץ:  אדוני שר התקשורת, חברי הכנסת, מכובדיי, קודם כל אני רוצה להודות על הוועדה בטח בימים אלה, לכן גם בזמנים קצרים אנחנו רואים שאין ספק שזה דיון שהוא עוסק בחיי אדם

ישראל כץ:  אני ישבתי בחדר הזה בהרבה מאוד ישיבות כבר לפני שנים באותו נושא ודיברו על פרויקטים כאלה

ישראל כץ:  היום יש התקדמות אבל היום יש גם חיי אדם בסכנה כי הנושא הזה לא נפתר

ישראל כץ:  אני לא אכנס לפרטי הפרטים ולהסברים שנתנו פה כי הם ניתנו פה כבר כמה שנים

ישראל כץ:  זה פשוט לא משתנה

ישראל כץ:  אני מציע לאדוני ולשר להקים ועדה אד הוק שמורכבת מנציג משרד התקשורת, נציג פקמ"ז, נציג כמובן מינהל אזרחי או מי מטעמו וכמובן חברות ופשוט לפתור בעיות נקודתיות כי דמ"צ שאני רואה פה שיכול לקחת שבועות, יכול להיות, בדרך כלל לוקח שנים, לא שבועות

ישראל כץ:  אני מבין שעכשיו יש תעדוף ויש לוחות זמנים

צבי ידידיה סוכות: ישראל, לפני שהגעת הם אמרו שהם הקימו צוות כזה

התקשורת שלמה קרעי: יש צוות כזה

צבי ידידיה סוכות: צריך לצרף אליו נציגים מהרשויות

ישראל כץ: אני רוצה לומר לגבי מיפוי

ישראל כץ:  אנחנו לקחנו חברה, אנחנו פה בכנסת, לא נגיד שם של חברה מסחרית, אבל לקחנו חברה שאנחנו יודעים להגיד ברמת בית בכל מקום בבנימין

ישראל כץ:  זו חברה שעובדת אחרת

ישראל כץ:  הצגנו את זה גם לשר

ישראל כץ:  השר היה אצלנו

ישראל כץ:  אני יודע להגיד בכל רחוב איפה יש קליטה מחוץ לבית, בתוך הבית, ברמה מטורפת

ישראל כץ:  כמובן בכל הכבישים, בכל מקום

ישראל כץ:  אני לא בטוח שיש מיפוי ברמה כזאת

ישראל כץ:  נשמח כמובן להציג לחברים אם תירצו איך זה נראה

עמית הלוי: כמה אחוז מכוסה אצלך לפי החברה?     

ישראל כץ: זה לא לפי החברה

עמית הלוי: לא, לפי התוצאות של החברה שלקחת

ישראל כץ: איתי אצלנו מנהל את הפרויקט הזה

איתי פישהיימר: סדר גודל של 70% קליטה סבירה

איתי פישהיימר:  קליטה סבירה זה שאפשר להוציא שיחה

עמית הלוי: 70% מהשטח כולו?      

איתי פישהיימר: מכל הכבישים והיישובים אפשר להוציא שיחה

איתי פישהיימר:  בערך הנתון כרגע הוא שאפשר להוציא שיחה בערך ב-70% מהמקומות

ישראל כץ: זה מדורג בחמש רמות

ישראל כץ:  הרמה הכי גרועה זה אומר שאתה לא מוציא שיחה

ישראל כץ:  יש שיחות עם ניתוקים

ישראל כץ:  זה עבודה מדהימה על פי מפת חום של צבעים

התקשורת שלמה קרעי: ישראל, כמו שאתה אומר, הייתי אצלכם

התקשורת שלמה קרעי:  לא סתם נתנו את כל כובד המשקל כדי שהעניין הזה ייפתר כי זה חיי אדם

התקשורת שלמה קרעי:  יש צוות שדאגנו שיקום והם עובדים עכשיו

התקשורת שלמה קרעי:  קמו בחודש וחצי האחרונים שמונה מיקומים חדשים ואנחנו מחכים לתקציב הזה, לחוות הדעת של הייעוץ המשפטי של פקמ"ז כדי למהר הרבה יותר

התקשורת שלמה קרעי:  אם נציג מטעמך, הבחור שלך רוצה להיות חלק, כל מי שיכול לעזור ולסייע, אני מקבל אותו בברכה

ישראל כץ: אדוני, תודה

ישראל כץ:  אני רק רוצה להוסיף, קודם כל הנושא של הדמ"צ, בסוף הנושא המשפטי זה החסם המשמעותי ביותר במשחק

ישראל כץ:  אם הבאת את החברות והן מוכנות לשים כסף, למפות את הקליטה זה לא בעיה

ישראל כץ:  החסם הוא ההליך הביורוקרטי שלוקח לעשות אותו ומעט אנשים שעושים אותו

צבי ידידיה סוכות: ישראל, יש צוות כזה

צבי ידידיה סוכות:  הם אמרו מקודם שהם הקימו צוות כזה

ישראל כץ: אני מבין, רק אני אומר, הצוות הזה עוסק בעוד כמה נושאים

צבי ידידיה סוכות: בכל מה שקשור לבנימין, שיהיה נציג שלכם

ישראל כץ: אדוני היושב-ראש, זה נשמח מאוד ונברך על זה

ישראל כץ:  אני מציע לתחום את האירועים האלה בזמן

ישראל כץ:  אני מציע לחבר לצוות הזה את נציגי חברת חשמל

ישראל כץ:  אני לא סתם אומר חברת חשמל

ישראל כץ:  בסוף כל תורן צריך חברת חשמל

ישראל כץ:  חברת חשמל לא עובדת בלי אישור

ישראל כץ:  בפינג-פונג הזה אנחנו מבלים לא מעט וזה לוקח המון זמן

ישראל כץ:  צריך שהשחקנים הרלוונטיים כולם ישבו שם

ישראל כץ:  בדלותי אני אומר, בדיוק כמו שאנחנו עושים בארגון שלנו לכל דבר, כל תהליך יש לו זמן קצוב

ישראל כץ:  דמ"צ, משרד הביטחון צריך להגיד כמה זמן לוקח לו, שבוע, שבועיים, שלושה? הגדיר זמן

ישראל כץ:  לא עובר הזמן, עולה למנכ"ל

ישראל כץ:  לא עובר הזמן, עולה לשר, מי שאתם רוצים אבל כל דבר חייב להיות תחום בזמן

ישראל כץ:  אני מקווה שהמלחמה, בעזרת השם נכריע אותה בהקדם האפשרי

צבי ידידיה סוכות: נכניס את זה בהמלצות הוועדה בעזרת השם

ישראל כץ: תודה רבה

ישראל כץ:  אם אפשר להוסיף למרות שזה לא הנושא פה

ישראל כץ:  אני כן מציע לקיים דיון על נושא תקשורת קווית כי היום יש הרבה מאוד יישובים שלא מקבלים אזעקות של פיקוד העורף כי אין שם חיבורי בזק

ישראל כץ:  לא יכול להיות שאדם לא יודע להיכנס כשיש סכנה, כי בזק לא הגיעו אליו

ישראל כץ:  תודה רבה, אדוני

צבי ידידיה סוכות: שמע אותך המנכ"ל

צבי ידידיה סוכות:       ליאור, נציג חברת הסלולר

ליאור ורונה: אדוני, תודה

ליאור ורונה:  שמי ליאור ורונה, אני יושב-ראש פורום החברות הסלולריות

ליאור ורונה:  אנחנו רגילים בזמן האחרון לשמוע רק דברים פחות טובים

ליאור ורונה:  אני רוצה קצת לדבר על כמה דברים כן טובים

ליאור ורונה:  דבר ראשון החברות מחויבות

ליאור ורונה:  אני חושב שגם משרד התקשורת וגם הציבור רואה לא רק מה-7 באוקטובר, גם לפני זה מחויבות לכל נושא של קליטה והורדת קרינה במדינת ישראל

ליאור ורונה:  אני רוצה להגיד גם מילים טובות על משרד התקשורת שבשנים האחרונות וגם בתהליך של חוק ההסדרים שהמנכ"ל פה היה מעורב והשר

ליאור ורונה:  כל התהליכים האלה, כשאנחנו נתקלים בבעיות הם הרבה יותר מסייעים והרבה יותר נותנים מאשר בעבר והדברים נראים הרבה יותר טוב היום

ליאור ורונה:       אדוני, אני רוצה לתת לך כלים לעזור לי ולעזור לך

ליאור ורונה:  הכלים לעזור, צריך להבין שבעולם כמו בארצות הברית מחייבים יישובים להקים אנטנות במרכזי היישובים על מוסדות של היישובים, כלומר עלמ מתנ"סים, על נכסים

ליאור ורונה:  שיהיה שליטה ליישובים מחייבים בארצות הברית

ליאור ורונה:  במדינת ישראל זה לקיים

ליאור ורונה:  קח את המשטרה שעושה עבודת קודש

ליאור ורונה:  למה במדינת ישראל לא מחייבים להקים תשתית סלולרית על תחנות משטרה?      

צבי ידידיה סוכות: אומר לך דודו שיש לו מיפוי - - -      

ליאור ורונה: אתם יכולים לסייע לנו

ליאור ורונה:  קח את מינהל דיור ציבורי שמסרב להקים אנטנות על מקומות של מינהל דיור

עמית הלוי: בגלל קרינה? מה הנימוק שלהם?     

ליאור ורונה: הנימוק שלהם כי הם מפחדים

ליאור ורונה:  הנימוק שלהם זה כמו ביישובים

ליאור ורונה:  אני יכול לתת לך דוגמאות ממקומות, לא רק מיהודה ושומרון

עמית הלוי: למה, בגלל קרינה?     

ליאור ורונה: בגלל פחד של התושבים

ליאור ורונה:  קח את נעלה, שמונה שנים

ליאור ורונה:  קח את פדואל

ליאור ורונה:  שמונה שנים אתה הולך לתהליך של הקמת אנטנה

ליאור ורונה:  אתה כבר מגיע למקום, אתה רוצה לעלות

ליאור ורונה:  אתה מגיע לאישור יחד, בשיתוף פעולה עם הרשות, עם הוועד של היישוב, מצליח להקים ואז התושבים מתקשרים לבעלים של הבריכה, אומרים לו, אל תספק לכם חשמל

ליאור ורונה:  תהליכים שלוקחים שנים

ליאור ורונה:  אנחנו מדברים פה על חצי שנה, אנחנו מדברים פה על שנתיים

ליאור ורונה:  החברות מחויבות, אני כבר אומר

עמית הלוי: הצגת דוח על סכנות הקרינה?      

ליאור ורונה: אנחנו עושים את כל התהליך

ליאור ורונה:  יש לכם את הכוח, גם מינהל ציבורי, גם לחייב מקומות ממשלתיים

ישראל כץ: גם כראש מועצה אני אומר לכם שהוא צודק

ישראל כץ:  בסוף הלחץ הציבורי הוא אדיר

ישראל כץ:  כשהלחץ הציבורי הוא פרטני, כל מקרה לגופו, זה כמעט מלחמה חסרת סיכוי

ישראל כץ:  מה שהוא אומר לך, אם תמציא מערכת שכבר בשלב התכנון ברור איפה זה עומד, תפתור המון בעיות בהמשך

ישראל כץ:  זו אמירה נכונה

ליאור ורונה: תוריד את שלבי התכנון

ליאור ורונה:  אני יכול לתת פה דוגמאות של עשרות יישובים כולל ביהודה ושומרון

ליאור ורונה:  אם אדוני היה נותן לי, הייתי נותן לך עכשיו רשימה שהכנתי של יישובים מיהודה ושומרון

צבי ידידיה סוכות: אשמח לקבל

ליאור ורונה: 	אנחנו כדי להקים אתרים, ואני חושב שצריכים להקים את זה במרכזי יישובים

ליאור ורונה:  גם אם אנחנו כבר מקימים, צריכים במקומות מאובטחים

עמית הלוי: יש לך ועדת רישוי ממשרד הבריאות?     

ליאור ורונה: כן, יש לנו אישורים ממשרד הבריאות

ליאור ורונה:  הכול בפיקוח הממונה על הקרינה במשרד להגנת הסביבה

ליאור ורונה:  התשתית הסלולרית כבר נבחנה על ידי מומחים

ליאור ורונה:  היא התשתית הבטוחה ביותר במדינת ישראל

ליאור ורונה:  המדינה היא זו שמערימה עלינו קשיים

התקשורת שלמה קרעי: ליאור, רק שתדע שכשאני נכנסתי למשרד וראיתי את ההתדרדרות במדד אוקלה של תשתיות הסלולר במדינת ישראל, אנחנו במקומות ליד טורקיה בערך, מקום 70 מתוך 100 ומשהו מדינות

התקשורת שלמה קרעי:  פניתי לראש הממשלה

התקשורת שלמה קרעי:  אמרתי לו, אני רוצה גם לגבי יהודה ושומרון וגם באופן כללי

התקשורת שלמה קרעי:  הנחיתי להתחיל לקדם חוק תשתיות תקשורת

ליאור ורונה: תשתית לאומית

התקשורת שלמה קרעי: כן

התקשורת שלמה קרעי:  בכל תכנון

התקשורת שלמה קרעי:  אנטנה הסלולרית בכל שכונה חדשה

התקשורת שלמה קרעי:  בכל מקום יהיו גם את תשתיות תקשורת, האנטנות הסלולריות

התקשורת שלמה קרעי:  אני לא יודע איפה זה עומד עכשיו במשרד כי אנחנו כבר חודשיים מתעסקים רק במלחמה, אבל אולי המנכ"ל יגיד אם הוא מכיר איפה זה עומד

התקשורת שלמה קרעי:  כן הכוונה היא לעשות רפורמה בעניין הזה, חוק תשתיות תקשורת, שתשתיות הסלולר יוגדרו כתשתית בכל תכנון, בכל ועדה ידעו - - -     

ליאור ורונה: אדוני, אתם יכולים לחסוך לנו את כל הריצה הזאת, את המאבק עם התושבים, מאבק עם הרשויות

התקשורת שלמה קרעי: אמרתי לך שאני עושה את זה

התקשורת שלמה קרעי:  זה תהליך כמו שאתה יודע

ליאור ורונה: אני נותן לך דוגמה שאנחנו נתקלים בה והמנכ"ל גם יודע

ליאור ורונה:  כשאומרים לנו להוריד אנטנה מיישוב מסוים, אנחנו באים ומסבירים, אם תוריד את האנטנה אין קליטה

ליאור ורונה:  אומרים, תוריד, אחרי זה נתווכח

ליאור ורונה:  במקום לחייב שזה מאוד קל

ליאור ורונה:  אסור להוריד תשתית עד שאין אלטרנטיבה ראויה במקומה

התקשורת שלמה קרעי: אתה צודק והתפרצת לדלת פתוחה

התקשורת שלמה קרעי:  כשנכנסתי לתפקיד הבנתי את העניין ואנחנו מתכוונים לקדם חוק תשתיות תקשורת שיפתור את זה

ליאור ורונה: אני רוצה לתת אפשרות גם לחברים פה, נציגי החברות להגיד

ליאור ורונה:  ענת, אחרי זה דוריס

צבי ידידיה סוכות: אני כן אשמח להתייחסות שלכם לדברים שעלו כאן

ליאור ורונה: עלו פה הרבה נקודות

ליאור ורונה:  דבר ראשון מבחינת העמידה ברישיון

ליאור ורונה:  כמו שאמר פה דורון, אנחנו עומדים ברישיון, אבל אנחנו בלי שום קשר מחויבים בהתאם ובשיתוף פעולה עם משרד התקשורת ומי שנמצא כאן כדי לשפר כל דבר שניתן

ליאור ורונה:  אני יכול להגיד לך מניסיוני ואני לא מעט זמן בתפקיד, אין מצב, כולל בדרום וכולל בכל מקום שפונים אלינו, החברות ישר נרתמות ואיפה שנותנים להם להקים ויש להם מקום שהוא מתאים הנדסית וכמובן מאובטח, כי להקים אנטנה שאחרי זה ישרפו אותה סתם, בוא, לך תקים כי יש שם בעיית קליטה, זה לא חוכמה, אדוני

ליאור ורונה:  החוכמה זה לדאוג שזה יהיה מקום מאובטח של אדמות מדינה שמאבטחים ושומרים או במרכזי יישובים

ליאור ורונה:  פה אתם יכולים לסייע לחייב ולעזור

ליאור ורונה:  אמר פה ראש המועצה בהגינות רבה

ליאור ורונה:  אני חושב שיש בכוחכם, כי ברגע שאתם תייתרו מאיתנו את נושא הרישוי הארוך ותגרמו לזה שתבינו שזה כמו חשמל

ליאור ורונה:  מה זה תשתית סלולרית? זה מציל חיים

ליאור ורונה:  זה יותר מחשמל

ליאור ורונה:  תתייחסו לזה ככה כמו למים כי ככה מתייחסים לזה בעולם, אז אנחנו נהיה במקום אחר, ומדינת ישראל לא מתייחסת

התקשורת שלמה קרעי: אגב, יש עוד פן של העניין הזה של תשתית תקשורת גם מול האוצר, גם בתקציבים, גם באגרות תדרים, ועל זה בסיכום התקציבי של תקציב 2023–2024 דרשנו שיוקם צוות בין-משרדי, והוקם

התקשורת שלמה קרעי:  אם לא שפרצה המלחמה עכשיו, הוא היה צריך לתת עד סוף דצמבר את המסקנות שלו לגבי הנחה באגרות תדרים, לגבי הרבה דברים שיקלו ויאפשרו תשתית מיטבית

התקשורת שלמה קרעי:  מדינת ישראל היא כמעט הזולה בעולם מבחינת העלויות של הסלולר

התקשורת שלמה קרעי:  אנחנו רוצים שהתשתיות יהיו מיטביות, אז יש צוות בין-משרדי שקם עם משרד האוצר, עם כל מיני גופים

התקשורת שלמה קרעי:  גם על זה אנחנו עובדים

התקשורת שלמה קרעי:       אני רוצה עוד משפט אחד לומר, שחברות הסלולר מגויסות במלחמה

התקשורת שלמה קרעי:  אני לא ידעתי כמה הן מגויסות לפני כן, אבל במלחמה נוכחתי לראות

התקשורת שלמה קרעי:  הן מגויסות 24 שעות ביממה, אם זה בדרום באנטנות שנשרפו, אם זה בתקלות בשטחי כינוס, אם זה במחנה שורה

התקשורת שלמה קרעי:  בזיהוי פלילי לא הייתה קליטה בתוך המבנה והיו צריכים לצאת החוצה כל פעם

התקשורת שלמה קרעי:  הן באו, התגייסו, מגויסות באופן מלא ומגיע להן מילה טובה על זה, לכן אני אומר, איפה שאפשר לסייע ולקצר תהליכים אנחנו נעשה

צבי ידידיה סוכות: אם יש לכם תוכנית לשנת 2024 אנחנו כן נשמח לקבל לוועדה מה מתוכנן, לפני שאנחנו מדברים על הכספים והעיצומים וכל התמריצים שאתם צריכים

צבי ידידיה סוכות:  מה אתם מתכננים לעשות לפני כל הדברים האלה, כי אנחנו כמובן לא רוצים לייצר פה איזה תמרוץ שלילי

צבי ידידיה סוכות:  זה דבר ראשון

צבי ידידיה סוכות:  אני מבקש שיגיע לוועדה תוכנית כזו של חברות הסלולר

צבי ידידיה סוכות:       דבר שני, הדבר הזה עדיין קיים, זה גם עלה כאן קודם, אנטנות של חברה מסוימת, אין שם גם משדרים של כל החברות

צבי ידידיה סוכות:  אני יכול להגיד לך שביהודה ושומרון יש הרבה מאוד מקומות

צבי ידידיה סוכות:  יש לי לצערי כחבר כנסת שני מכשירים, אחד של סלקום, אחד של פלאפון ואני יודע לג'נגל ביניהם בדרך, וזה הזוי

ליאור ורונה: אדוני, אני יכול להגיד לך, זה גם הנחיה של משרד התקשורת וגם שיתוף פעולה של משרד התקשורת וגם החברות

ליאור ורונה:  היום אין להן אינטרס כמעט להקים בנפרד

ליאור ורונה:  הם רוצים ואיפה שדרוש תיקון, יתוקן

ליאור ורונה:  צריך לעשות את זה והמטרה שלהם זה להיות ביחד

צבי ידידיה סוכות: זה לא קורה

קריאה: זה קורה

צבי ידידיה סוכות: קורה חלקית

ענת בן משה: לפעמים יש צרכים הנדסיים

צבי ידידיה סוכות: יש הבדל בין אנטנה של סלקום לאנטנה של פלאפון בצורך הנדסי?     

ענת בן משה: לפעמים יש לפלאפון אתר במקום מסוים, לסלקום יש אתר במקום אחר, שתכסית הכיסוי שונה ולא מתאים להם המיקום

ענת בן משה:  זה בעיקר מדובר באתרים שהוקמו לפני שנים

ענת בן משה:  היום רוב מוחלט של האתרים מוקם כאתרים משותפים

צבי ידידיה סוכות: אנחנו נשמח לקבל רשימה של המקומות שהם משותפים

ענת בן משה: הכול קיים אצל קמ"ט תקשורת

צבי ידידיה סוכות: נשמח לקבל את זה לוועדה

ענת בן משה: ענת בן משה מחברת פלאפון

ענת בן משה:  יש נושא אחד שאני רוצה לדבר עליו

ענת בן משה:  לחברת פלאפון במשך השנים יש איזה אפליה מובנית בכניסה לבסיסי צה"ל

ענת בן משה:  כפי שציין קמ"ט תקשורת, המשמעות של זה לאורך השנים היא כבר קריטית מבחינת פלאפון

ענת בן משה:  אכן אנחנו זוכים לשיתוף פעולה וקמ"ט תקשורת יחד עם משרד התקשורת מאוד מנסים לעזור

ענת בן משה:  נכון להיום גם המתקנים שחברת פלאפון הקימה בבסיסי הצבא לצורך המלחמה, האישור שהיא קיבלה מוגדר כאישור זמני עם התחייבות לפרק אותה יום בתום המלחמה

צבי ידידיה סוכות: דודו, במי תלוי הדבר הזה?      

דודו כהן: במשרד הביטחון

ענת בן משה: לכאורה אין אפשרות חוקית לתת לפלאפון להיכנס מכיוון שהיא לא זכתה במכרזים

עמית הלוי: למה?     

צבי ידידיה סוכות: עמית, מה שאמרו קודם זה שרק לחברות שעובדות כבר עם הצבא נותנים להקים - - - 

צבי ידידיה סוכות:  אמרו שזה השתנה

דודו כהן: לפחות באיו"ש

צבי ידידיה סוכות: באיו"ש אתם מרגישים גם שהדבר זה נפתר כבר?     

ענת בן משה: זה לא נפתר

ענת בן משה:  זה מתקדם

ענת בן משה:  אנחנו נכון להיום עוד לא ראינו על מה אנחנו נדרשים לחתום כדי שזה יקרה, שזה דבר לא פשוט

ענת בן משה:  זה אכן מתקדם

ענת בן משה:  יש המון רצון, שיתוף פעולה

ענת בן משה:  אנחנו מקבלים תוכניות

ענת בן משה:  בפועל זה עוד לא קרה

ענת בן משה:       חבר הכנסת אלקין אמר שהדיונים הראשונים פה היו ב-2015, אני נכחתי פה

קריאה: 2009

ענת בן משה: הנושא הזה עלה

ענת בן משה:  מי שיוציא את הפרוטוקולים ישמע את נציגי חברת פלאפון אומרים בדיוק את אותם דברים

צבי ידידיה סוכות: דודו, איך אנחנו מקדמים את הדבר הזה?     

דודו כהן: יש להם דיון ב-26 בחודש, ענת יודעת את זה, עם אנשי משרד הביטחון, עם קמ"טית משרד הביטחון לסכם את תנאי ההסכם

דודו כהן:  הם אמורים לחתום על הסכם

דודו כהן:  מבחינתנו הנושא הזה באיו"ש נפתר

דודו כהן:  אנחנו סגרנו את זה עם אג"ת

דודו כהן:  אג"ת יודע שהיום חברת פלאפון יכולה לעלות על כל תורן צבאי בכל מקום, בכל נקודה, בכל בסיס צבאי, לאיו"ש

דודו כהן:  אני לא מדבר על בתוך הקו הירוק

דודו כהן:  אני יודע שהמשרד אפילו רוצה שזה יחול גם בתוך הקו הירוק

צבי ידידיה סוכות: אנחנו נשמח להתעדכן אחרי הדיון בשבוע הבא שהדבר הזה קרה

דודו כהן: ב-26 בחודש יש פגישה

ענת בן משה: ב-26 יש פגישה לגבי ההסכם

ענת בן משה:  שוב, זה רק לגבי איו"ש

ענת בן משה:  אני מנצלת את הבמה הזו כדי להעלות את הסוגיה גם ביתר - - -      

צבי ידידיה סוכות: דודו עושה עבודה טובה לפחות

צבי ידידיה סוכות:  על זה נסכים

ענת בן משה: אנחנו לא חולקים על זה

גל דרעי: אדוני היושב-ראש, גל דרעי מסלקום

גל דרעי:  אני כן רוצה להגיד, על אותו משקל כפי שענת מפלאפון ציינה לצה"ל, גם לסלקום יש את אותה סוגיה לגבי אתרים פוטנציאליים שיכולים לסייע לנו אם היינו יכולים לעלות על תרנים של המשטרה

גל דרעי:  כרגע יש לנו קושי מאותן נסיבות, קושי משמעותי לעלות על אתרים של המשטרה

גל דרעי:  הגדלת היצע האתרים זה מה שצריך לעמוד לנגד עיניי הממשלה והמדינה

קריאה: כנ"ל PHI, גם כן רוצים לעלות על תחנות המשטרה

התקשורת שלמה קרעי: אני בעד שכולם יעלו על כולם

התקשורת שלמה קרעי:  מי צריך אישור שלי, אז אנחנו בעד

צבי ידידיה סוכות: טוב שכינסנו את הדיון כי אתם יושבים פה באותו שולחן במקרה עכשיו

עמית הלוי: הוא אמר, זה הדיון, לאכוף

עמית הלוי:  אם המדינה תאכוף או בחוק שהשר אמר

עמית הלוי:  לאכוף אולי מוסדות ציבור שלא לומר יישובים, זה עוד עניין

צבי ידידיה סוכות: זה לא הדיון

עמית הלוי: כן, כן, לאכוף שיהיה אפשרות לגופי התקשורת להתקין

צבי ידידיה סוכות: כשכבר יש אנטנה, הוא אומר, רק בואו נוסיף - - -      

מימון שמילה: היושב-ראש, יש בעיות משפטיות

מימון שמילה:  לדוגמה, אגף התכנון של צה"ל ומשרד הביטחון אומרים לסלקום ואולי ל-PHI, אנחנו נאפשר כי הם נותנים שירותים לצה"ל, אבל פלאפון לא נותנת שירותים לכן אנחנו לא יכולים לתת

קריאה: והפוך עם המשטרה

מימון שמילה: אי אפשר לתת באתר צבאי לגורם אזרחי להשתמש

מימון שמילה:  באיו"ש זה התפצח

מימון שמילה:  אנחנו רוצים לפצח את זה גם ביתר המדינה כי סלולר זה תשתית לאומית, ביטחונית, מקבלים עליה התרעות של פיקוד העורף

מימון שמילה:  מי שלא הבין את זה, המלחמה כנראה הצליחה להסביר את זה למי שלא הבין את זה עד היום

צבי ידידיה סוכות: יהורם, מונח לפתחך העניין הזה של המשטרה

דודו כהן: זה לא אצלו, זה במטה הארצי

צבי ידידיה סוכות: גם באיו"ש יכולנו לזרוק את זה למעלה, אבל דודו הגדיל ראש וזה עבד

צבי ידידיה סוכות:  גם מחוז ש"י יכולים להגדיל ראש כמו שעשו את זה במינהל האזרחי

ענת בן משה: אדוני, עוד דבר אחד לקצר תהליכים

ענת בן משה:  אנחנו פנינו כדי לבקש להחיל את התקנות של חוק ההסדרים לפטור מהיתרים מסוימים עד תרנים של 6 מטר, להחיל אותם גם ביהודה ושומרון, לעשות אדפטציה בין הקו הירוק ליהודה ושומרון

ענת בן משה:  זה יכול לקצר מאוד את התהליכים

ענת בן משה:  אנחנו כבר חווים את זה בשנה וחצי האחרונות בתוך הקו הירוק

ענת בן משה:  אני שמה את זה לפתחו של היועץ המשפטי לאיו"ש

עמית הלוי: זה חלק מצו אלוף החדש

צבי ידידיה סוכות: עוד מעט מנכ"ל משרד התקשורת יענה על זה

צבי ידידיה סוכות:  זכיתם, נמצא פה גם המנכ"ל וגם השר

צבי ידידיה סוכות:  זה לא קורה כל יום

צבי ידידיה סוכות:  כבר אתם תקבלו את התשובה

צבי ידידיה סוכות:       איתי פישר, יועץ לראש המועצה ישראל גנץ, בבקשה

איתי פישהיימר: יש לנו את הציר שנקרא ואדי חרמיה

איתי פישהיימר:  זה ציר מפותל של 4 קילומטר שאין בו קליטה בכלל, מן ואדי כזה

איתי פישהיימר:  יש תורן שיושב על מבנה המשטרה הבריטית, תורן של PHI

איתי פישהיימר:  אני נותן דוגמה קטנה אבל זה קורה במלא מקומות

איתי פישהיימר:  סלקום מבקשים לבוא לעשות התקנה על האתר, של רכיב של F5 כדי שבעצם יחזק את כל המרחב וגם יחזק בעצם את כל הציר הזה

דודו כהן: איתי, זה כבר קרה לפני כמה ימים

דודו כהן:  סלקום התקינו שם תדרי 700, אולי אתה לא מעודכן

איתי פישהיימר: אני יודע, באתי להגיד את זה

איתי פישהיימר:  לקח לנו בערך חודשיים, אפילו יותר

איתי פישהיימר:  סלקום מתחננים לבוא

איתי פישהיימר:  את האתר צריך להוריד לכמה שעות, בין ארבע לשמונה שעות, להשבית אותו כדי שיוכלו לעבוד

איתי פישהיימר:  הצבא אומר, אני לא לוקח על זה אחריות

איתי פישהיימר:  הציר מסוכן, לא יהיה קליטה

איתי פישהיימר:  PHI אומרים, רגע, זה אתר שלי, אני צריך רגע לבדוק

איתי פישהיימר:  בסוף אם לא יושבים בוועדה כולם ביחד ואומרים, חבר'ה, עכשיו עושים את זה, קחו אחריות, בואו נתקדם, זה לא קורה

איתי פישהיימר:  דרך אגב, אחרי שסלקום עשו את זה, עדיין זה לא פתר את הבעיה

איתי פישהיימר:  אני נסעתי שם בימים האחרונים

איתי פישהיימר:  זה עדיין לא פתר את הבעיה

צבי ידידיה סוכות: אתה ודודו מכירים לא מעכשיו, אז אני חושב שהוועדה הזאת שהם דיברו קודם, של שיתוף פעולה של פקמ"ז התקשורת וחברת חשמל וכולם יכולה לעזור בעניין הזה

דודו כהן: באופן ספציפי אנחנו יודעים שזה לא פתר את הבעיה לפחות לגבי ציר 465

דודו כהן:  אנחנו מקיימים שם סיור

דודו כהן:  בכיכר ביר זית יתכן שנקים שם תורן

דודו כהן:  זה אחד מתוך ה-21 מתקנים

איתי פישהיימר: היכולת שלנו זה לבדוק את זה ממש מייד אחרי שזה קורה

איתי פישהיימר:  ברגע שזה קורה אני יום אחר כך עושה כבר את המיפוי, בודק את זה

איתי פישהיימר:  מה שאף גורם לא יכול לעשות את זה, אנחנו עושים את זה ואני בודק ואני רואה אם זה עבד או לא עבד ואני נותן תשובות

דודו כהן: אנחנו כבר בדקנו

דודו כהן:  יש לנו brief test שם

דודו כהן:  אחרי שסלקום עשו את זה, בדקנו, ראינו שזה לא עוזר

דודו כהן:  זה עוזר קצת לכיוון סינג'יל, איזשהו שיפור לא משמעותי

דודו כהן:  בטח לצד המזרחי זה לא עוזר

דודו כהן:  אתה רוצה פרטים? תקבל

צבי ידידיה סוכות: אנחנו נשמח להתעדכן אחרי זה

צבי ידידיה סוכות:  איתי, גם תעדכן אותי

צבי ידידיה סוכות:      אלחנן פרומר

אלחנן פרומר: תודה רבה על הדיון, גם לשר וגם ליושב-ראש הוועדה

אלחנן פרומר:  אנחנו נפגשנו עם השר בצומת ה-T, בצומת עמוס בגוש עציון ש- PHIשמו תשתיות שלהם על תורן של הצבא

אלחנן פרומר:  מאז לא פלאפון ולא סלקום, לא התקדם שום דבר

אלחנן פרומר:  לפחות אני עדיין שומע גם הבוקר שעדיין יש שם בעיות שעדיין הצבא לא אישר את זה

אלחנן פרומר:       אני גם בהרבה ישיבות

אלחנן פרומר:  אני שמח שהדברים מתקדמים אבל לא מתקדמים מספיק מהר

אלחנן פרומר:  בשביל ההמחשה אני אספר לכם, הנושא הביטחוני שאמרת, יושב-ראש הוועדה, לפני עשרה ימים - - - כפר - - - , שטח שהתושבים שלנו יוצאים החוצה על הציר, קופצים עליהם כעשרה מחבלים

אלחנן פרומר:  אין שם קליטה

אלחנן פרומר:  בזכות זה שהם היו צריכים לירות כדי להרחיק את המחבלים מהם, זה הקפיץ את כל הגזרה ובאו להציל אותם

אלחנן פרומר:  זה דברים שקורים כל הזמן

אלחנן פרומר:  יש אצלנו כמה וכמה צירים במזרח גוש עציון שאין שם קליטה, כולל גם אזור הרודיון איפה שחבר הכנסת אלקין גר

אלחנן פרומר:       אני, אני מזכיר שוב, לשעבר - - - איבי הנחל, באתי לחברת סלקום לפני שנה

אלחנן פרומר:  אמרתי להם, בואו תשימו אנטנה אצלנו ביישוב

אלחנן פרומר:  לא דורש כלום

אלחנן פרומר:  אני אחתום על מה שאתם רוצים

אלחנן פרומר:  אין לי תנאים מוקדמים

אלחנן פרומר:  כל הנושא של התושבים, אני אטפל בזה

אלחנן פרומר:  טיפלתי בזה כבר

אלחנן פרומר:  אנחנו רוצים לרוץ על זה, וזה תקוע בגלל שהוא אמר לי ש-PHI ופלאפון, בעיקר בדגש על פלאפון לא מוכנים להשתתף באירוע הזה, והוא אמר שבגלל זה הנושא הכלכלי לא מתקדם ולכן זה נתקע

קריאה: אתה מדבר על צומת ה-T?     

אלחנן פרומר: לא, אני מדבר כרגע על האתר ביישוב איבי הנחל שאין קליטה בכל האזור של איבי הנחל ומעלה עמוס

צבי ידידיה סוכות: אתה אומר, ועד היישוב מוכן, רוצה להתקין

אלחנן פרומר: כולם רוצים

אלחנן פרומר:  התושבים אישרו את זה, יש הכול

אלחנן פרומר:  אין בעיה

צבי ידידיה סוכות: נמצאים פה נציגים

צבי ידידיה סוכות:  אם הם מוכנים אחרי הדיון - - -      

דודו כהן: חברתPHI אישרה

אלחנן פרומר: אוקיי, אני שמח לשמוע

אלחנן פרומר:  גם ברמת הרישוי במועצה, אני אומר שאמרו שלוקח במועצה הרבה זמן לאשר

אלחנן פרומר:  אני מתחייב תוך פחות מחודש להוציא היתר בנייה

אלחנן פרומר:  זה מול מהנדסת המועצה, נתנה לי מילה בנושא ואנחנו לא נעכב את זה

אלחנן פרומר:  תודה רבה

דודו כהן: לגבי צומת עמוס הצבא אישר את סלקום

דודו כהן:  יש שם איזושהי בעיה של גנרציה, אבל בכל מקרה מאושר

צבי ידידיה סוכות: אוהד הייזלר, נציג מינהלת ההתיישבות, שמטפל בנושא הזה

אוהד הייזלר: תודה לאדוני היושב-ראש

אוהד הייזלר:  אוהד הייזלר, נציג מינהלת ההתיישבות

אוהד הייזלר:  אנחנו באמת מתחילת הקדנציה בדיונים קדחתניים ביחד עם דודו, כאשר בסוף המגמה שהובילה אותנו זה באמת הנושא הביטחוני, במיוחד מה שחבר הכנסת הלוי גם ציין פה

אוהד הייזלר:  באמת הסיפורים הם אין-ספור

אוהד הייזלר:  הצורך הביטחוני, אני חושב שלא נתן מספיק דגש פה עד כמה הצורך הביטחוני הוא עמוק, עד כמה הוא דואב והוא מוכרח, לכן מתוך ההיבט הזה, ואנחנו מבינים שיש את כלל השיקולים

אוהד הייזלר:  אני לא רואה פה נציגים של משרד האוצר

אוהד הייזלר:  הייתה פה היועצת המשפטית ויצאה

אוהד הייזלר:  כשאנחנו מסתכלים, אנחנו בסוף שמים את זה אחד מול השני, בטח בתקופה הזאת שאנחנו מבינים שאנחנו לא מבינים, ומתוך כך אנחנו מבינים שהדבר הזה של לחבר את יהודה ושומרון לקליטה סלולרית של 100%, לא 70% ולא 75% ולא 80%, כי ההיבט הביטחוני פה הוא לא כמו היבט ביטחוני שבנתיבי איילון

אוהד הייזלר:  אנחנו כמינהלת התיישבות מוכנים להיכנס

אוהד הייזלר:  אנחנו מנהלים כמובן מגעים ביחד עם פיקוד מרכז וביחד עם המינהל האזרחי ובעצם מהווים את הציר הזה שמחבר בין הצבא לבין משרדי הממשלה, ואנחנו פה בעצם כדי לעשות את החיבור הזה ואנחנו עובדים ביחד עם משרד התקשורת, ביחד עם קמ"ט תקשורת ואנחנו מקווים שהדבר הזה באמת יצליח

עמית הלוי: מי אחראי על השריפה? זה נשרף כבר כמה פעמים

עמית הלוי:  מי אחראי אצלכם? מי אחראי להתקין את המצלמות שלא יישרף כמו שנשרף בברוכין, כמו שנשרף - - - ? מי יתקין את המצלמות? מי המנגנון שאחראי על הדבר הזה? אתה אומר, זה הצתות מכוונות, דודו

דודו כהן: שני המקרים האחרונים מאז המלחמה, בבית כאחיל ובעופרים אנחנו רואים שזה הצתה

עמית הלוי: אז מי אחראי על זה?      

דודו כהן: לגבי המתקנים החדשים זה נכלל במסגרת התקציב

עמית הלוי: שיותקנו מצלמות?     

דודו כהן: מצלמות אבטחה

עמית הלוי: מוכוונות לאגמ"ר?     

דודו כהן: או לחטיבה המרחבית או למוקדים של האזורים

צבי ידידיה סוכות: דודו, חלק מהתוכנית בעצם בשבילה אתם צריכים את התקציב זה גם בשביל האבטחה, נכון?      

דודו כהן: נכון, גם למצלמות אבטחה

דודו כהן:  זה נכלל

צבי ידידיה סוכות: אגב, הפער הגדול, ואמר לך את זה נציג חברות הסלולר זה בדיוק העניין הזה שהם אומרים, אנחנו נתקין תורן, נשים אנטנה ואז ישרפו לנו את זה

צבי ידידיה סוכות:  התקציב נועד גם לשים מצלמות שיהיו מקושרות לגדוד הקרוב ויהיה אפשר לפתור את זה בצורה הזו

אוהד הייזלר: בשביל זה ביקשנו שהאתרים יהיו בתוך היישובים ולא מחוץ ליישובים ואז זה יפתור גם את הכיסוי בתוך היישוב וגם תקציבים

צבי ידידיה סוכות: בואדי חרמיה נגיד אין לך יישוב לשים שם את התורן

צבי ידידיה סוכות:  לא בכל מקום זה אפשרי

אוהד הייזלר: לא, אבל שם הכנסנו בתוך מתקן

אוהד הייזלר:  זה לא מחוץ למתקן

ליאור ורונה: אתה יכול להיכנס למתקן של מדינת ישראל שהוא מאובטח

ליאור ורונה:  אתה תמיד יכול למצוא מקום של מדינת ישראל שהוא מאובטח

ליאור ורונה:  להגיד, תשימו סתם בשטח זה מיותר

ליאור ורונה:  אתם צריכים לסייע לנו בלמצוא מקום שהוא מאובטח, ואפשר למצוא

צבי ידידיה סוכות: בתוך כל הבקשות לדמ"צים שעלו כאן, והוא אמר שיש לך 21 מקומות כאלה, כנראה שאין מספיק מקומות שאפשר לשים ולא רוצים

ליאור ורונה: לצערי הלוואי ואתה צודק, אדוני, אבל זה לא כך

ליאור ורונה:  אם היו רוצים היינו יכולים לשים בכל מקום

ענת בן משה: אם לא הייתה התנגדות

ליאור ורונה: אם לא הייתה התנגדות ואם היו משתפים יותר פעולה במקומות כמו מינהל ציבורי ומקומות כאלה

ליאור ורונה:  אפשר למצוא

ליאור ורונה:  למדינת ישראל יש מספיק נכסים

ליאור ורונה:  אתם יכולים לעזור לנו בנושא הזה

צבי ידידיה סוכות: זה מקומות שבאמת תצטרכו לערב גם אותנו, ראש מועצת בנימין

התקשורת שלמה קרעי: חלק מהתקציב מיועד לאבטחה, לגדרות, למצלמות

התקשורת שלמה קרעי:  גם מקומות שלא יהיו בתוך אתר, הם יהיו מאובטחים

דוריס בן אפרים: אגב, אם אנחנו ניקח את נעלה כדוגמה להתנגדויות, ואם לא היה לנו את העזרה והסיוע של קמ"ט תקשורת, של דודו ושל ראש מטה מועצת בנימין, זה לא היה קורה

דוריס בן אפרים:  ועם כל הסיוע שלהם היה קושי

דוריס בן אפרים:  כל אחד מהם יכול להעיד מה עברנו, שלא נדבר על העלויות

ישראל כץ: וגיבוי מלא של השר שהיה מעורב

דוריס בן אפרים: ומשטרה

דוריס בן אפרים:  כולם

ישראל כץ: אני רוצה לומר לשר תודה על הדבר הזה

דוריס בן אפרים: אירוע ענק

צבי ידידיה סוכות: טוב, יפה מאוד

צבי ידידיה סוכות:  בבקשה

יעל דיין: שמי יעל חיון, אני גרה בתקוע

יעל דיין:  קודם כל תודה רבה על הישיבה

יעל דיין:  יש לי שאלה לדודו

יעל דיין:  האם תקוע היא אחד מהיישובים שמוגדרים אצלכם בנקודות כיישוב שבתוך היישוב אין קליטה? תקוע מפוזרת על שטח גדול

יעל דיין:  כל השכונה היא כאילו כמו יישוב קטן

דודו כהן: אנחנו עשינו שם נסיעות מבחן ובדקנו בתוך היישוב שיש שכונות מסוימות שאין לנו שם פתרון וזה נכלל בפנים

דודו כהן:  חלק מזה זה לא בהכרח הקמת אתר בתוך היישוב

דודו כהן:  יש אתר באזור תקוע שיכול לתת חלק מהפתרון

דודו כהן:  אנחנו בודקים את זה, אבל תקוע זה חלק מהעניין

יעל דיין: האם זה במסגרת הזמנים של רישיונות חדשים או אתם יכולים כאילו לתגבר את תקוע במסגרת התשתיות הקיימות?      

דודו כהן: אני לא יודע בדיוק עכשיו לתת לך פרטים איך בדיוק אנחנו נעשה את זה, אבל אני אומר שזה מופיע במסגרת התוכנית שלנו

יעל דיין: אוקיי

יעל דיין:  רק דבר נוסף אני רוצה לומר, שההצעה של חבר הכנסת עמית נשמעת לי שכדאי מאוד להדגיש אותה, לייצר נוהל כמו של ממ"דים לתרנים

עמית הלוי: אני כבר שולח לך

יעל דיין: הדבר האחרון שאני רוצה לומר, שמאוד יכול להיות שלוח הזמנים המואץ כרגע בגלל המלחמה יקבל תוקף הרבה יותר מואץ והרבה יותר דרמטי אם תיפתח חזית חדשה ביהודה ושומרון

יעל דיין:  אנחנו חיים את החשש הזה

צבי ידידיה סוכות: תודה רבה

צבי ידידיה סוכות:  אני חושב שהדברים ברורים

גלעד נוה: הערה אחת מהירה לגבי צו העיצומים

גלעד נוה:  א', אנחנו נשמח לקבל את הצו החתום כדי לראות את ההבדלים בינו ובין חוק התקשורת

גלעד נוה:  אני חושב שיש שם כל מיני הבדלים לגבי ההודעה על כוונת חיוב, בנושא של תשתית עובדתית, דברים כאלה

גלעד נוה:  אשמח לראות את זה

גלעד נוה:       ממה שאני ראיתי בטיוטה הרעיון הוא ללכת על פורמט של עתירה מנהלית להבנתי

גלעד נוה:  לאיזה בית משפט אתם מכוונים את זה? כי אם אתם הולכים על אותו פורמט של בית המשפט לעניינים מנהליים בירושלים כמו שנעשה בתכנון ובנייה, חופש המידע וכניסה ויציאה לישראל, אתם צריכים גם לתקן את התוספת הרביעית לחוק בתי המשפט

רפי רוזנשיין: ההערה נכונה

רפי רוזנשיין:  זה מופיע כחלק מסט התיקונים שצריכים לעשות, אבל זה תיקון בישראל

גלעד נוה: זה הכנסת צריכה לבצע

רפי רוזנשיין: משרד המשפטים מכיר

רפי רוזנשיין:  נכון לעכשיו העתירה היא לבג"ץ, וברגע שהתיקון הזה יעבור, אז זה יהיה לבית המשפט המחוזי בשבטו כבית המשפט לעניינים מנהליים

גלעד נוה: זה משהו שנמצא על הפרק וזה אמור לעבור - - -      

רפי רוזנשיין: חד משמעית

צבי ידידיה סוכות: תודה רבה

צבי ידידיה סוכות:       מנכ"ל משרד התקשורת

מימון שמילה: אני אהיה קצר, אני לא אחזור על הדברים

מימון שמילה:  יש לנו פה תוכנית אופרטיבית

מימון שמילה:  יש לנו מיפוי של אתרים

מימון שמילה:  אנחנו יודעים מה לעשות

מימון שמילה:  אנחנו נעשה את זה

מימון שמילה:  פה מה שמבוקש כרגע זה התקציב

מימון שמילה:  כרגע זה איזשהו סטופר לתהליך

מימון שמילה:  צריך לשחרר אותו

מימון שמילה:  יתר הדברים שעלו פה, אנחנו מכירים, נפעל, שיתוף אתרים, איך לעשות את זה ביחד

מימון שמילה:  אנחנו יודעים לעשות את זה ונעשה את זה

מימון שמילה:  נבוא ונדווח גם את ציר ההתקדמות, כמה אנחנו עושים ובעזרת השם נעשה ונביא תוצאות

מימון שמילה:       חשוב לי לציין דברים שעלו פה כדי שיכירו את זה גם האנשים

מימון שמילה:  גם אם אין כיסוי סלולרי נניח לחברה מסוימת ולחברה אחרת יש, אם מחייגים 100 אפשר להגיע גם ללא סים בכלל, בכל הארץ, גם ביו"ש

מימון שמילה:  אנחנו בודקים עם 1208

מימון שמילה:  אני נניח בסלולר ויש אנטנה של סלקום באזור שאני נוסע, אני מחייג 100, זה יוצא

ישראל כץ: אדוני היושב-ראש, זה חשוב שגם 1208 כמו שהוא אמר, ייכנס לדבר הזה כי זה מציל חיים

צבי ידידיה סוכות: זה עלה בישיבה הקודמת והם יחזירו תשובות

מימון שמילה: כרגע אנחנו בוחנים טכנולוגית אם אפשר גם את 1208 כדי שיגיע לאנשי הביטחון שלכם

מימון שמילה:       עוד דבר שחשוב לי לומר פה כי עלה פה נושא של הסיבים האופטיים וחיבור

מימון שמילה:  השר אישר לנו תקציב של 10 מיליון שקל לחבר יישובים סמוכי גדר ובכלל זה אזורים מאוימים שזה כולל יו"ש, לסיבים אופטיים, להאיץ את התוכנית של פריסת הסיבים, לחבר כל מקלט ציבורי לסיבים אופטיים ואז גם אם חלילה צריכים לשהות במקלטים, אפשר גם לדבר דרך WIFI וכו'

התקשורת שלמה קרעי: גם טלפונים

מימון שמילה: בנוסף יהיו גם טלפונים לווייניים, מה שהזכיר השר, לרבש"צים וכיתות כוננות, וחמ"לים שנספק להם כדי שיהיה אפשר להוציא שיחות במקרה והסלולר לא יעבוד

מימון שמילה:  ישרפו, יהיו תקלות, והיו תקלות לצערנו

מימון שמילה:  אנחנו רואים מה האויב עושה לנו

מימון שמילה:  בנוסף יהיה גם רדיו FM שדרכו אפשר להעביר התרעות דרך הרדיו הרגיל

מימון שמילה:  הוא נמצא במקום רחוק

מימון שמילה:  פותחים את הטרנזיסטור או את הרדיו ברכב ואפשר לקבל התרעות

מימון שמילה:  זה לא חליפי לסלולר, זה במקרה והסלולר יפגע

מימון שמילה:  יהיה גם AM

מימון שמילה:  אנחנו פותחים את הכול כדי לאפשר שהתרעות מצילות חיים יגיעו לכל אחד מהציבור

מימון שמילה:  בסוף להציל נפש אחת מישראל, אנחנו מקימים עולם מלא וככה אנחנו מונחים וככה נעשה

מימון שמילה:      אני רוצה להגיד באמת יישר כוח לחברות

מימון שמילה:  הן עושות מתחילת הלחימה, אמר את זה השר וחשוב לי לומר את זה, ולצוות המקצועי שלנו, של דודו וכל המינהל האזרחי

מימון שמילה:  זה לא עניין פשוט

מימון שמילה:  יש שיתוף פעולה מלא מצה"ל, דברים שלא היו בעבר

מימון שמילה:  אני מדבר עם המטה הארצי כדי שזה יקרה גם שם

מימון שמילה:  דרך אגב, משטרת ישראל מקבלת מאיתנו גם אמצעים, ניצן וכו', אז אני חושב ששם משופעים

מימון שמילה:  יש הרבה אמצעים ואנחנו נפעל כדי שיהיה טוב יותר ובלוחות זמנים קצרים

צבי ידידיה סוכות: תודה רבה, מוני

צבי ידידיה סוכות:       אתה רוצה להגיד מילה לסיכום?     

התקשורת שלמה קרעי: אני חושב שמוני הציג את הדברים בצורה הכי טובה שיש

התקשורת שלמה קרעי:  אנחנו מחויבים לזה, מחויבים לתהליך, מחויבים שזה יקרה כמה שיותר מהר

התקשורת שלמה קרעי:  הדיון כאן היה חשוב היום

התקשורת שלמה קרעי:  גם נושאים נקודתיים שלא ממש נתנו להם דגש, עכשיו ניתן עליהם גם כן דגש

התקשורת שלמה קרעי:  כמו שראיתם את דודו ואת השליטה המקצועית שלו במיקומים, בכבישים, הוא והצוות של המינהל האזרחי של פיקוד מרכז, החברות שמשתפות פעולה, הגברנו את שיתופי הפעולה בחודשים האחרונים וביתר שאת בחודש וחצי האלו, ונמשיך לעשות את זה

התקשורת שלמה קרעי:       יושב-ראש הוועדה, עליך זה השחרור של התקציב

התקשורת שלמה קרעי:  אתה זה סמוטריץ'

צבי ידידיה סוכות: נציגת האוצר, את מוזמנת לומר את עמדת האוצר בנושא התקציב

התקשורת שלמה קרעי: שר האוצר שיחרר, אמר את עמדתו

התקשורת שלמה קרעי:  אני חושב שהדברים ברורים

עמית הלוי: היו פה שתי שאלות

עמית הלוי:  שאלה אחת, מה עשיתם עם ה-50 מיליון מ-2009, וגם האם עכשיו זה משוחרר?      

אסתי פלדמן: אני אסתי מהלשכה המשפטית של משרד האוצר

אסתי פלדמן:  אני פשוט ממשיכה את דבריו של רפי מיועמ"ש איו"ש

אסתי פלדמן:  הדבר הזה נמצא בבחינה משפטית והוא ייעשה בהקדם האפשרי

צבי ידידיה סוכות: מה העמדה של יועמ"ש אוצר?     

אסתי פלדמן: שוב, הדבר הועבר לבחינתנו ואנחנו עושים בחינה משותפת יחד עם כל הגורמים

אסתי פלדמן:  כמו שנאמר על ידי יועמ"ש איו"ש, יש פה סוגיות משפטיות שהן כבדות משקל

אסתי פלדמן:  צריך לבחון אותן ואנחנו נעשה את זה בהקדם האפשרי

צבי ידידיה סוכות: אוקיי, ובכל אופן אני שוב שואל מה העמדה של יועמ"ש אוצר בעניין הזה? חוץ מזה שהוא יעביר לבחינה של אחרים יש לו גם, אני מניח, של עצמו

אסתי פלדמן: הוא בוחן

אסתי פלדמן:  שר האוצר שהוא גם שר במשרד הביטחון העביר את הבחינה הזאת ליועמ"ש משרד הביטחון ויועמ"ש משרד האוצר

אסתי פלדמן:  כל אחד מהם בוחן את הדברים

אסתי פלדמן:  הדברים כמובן ייבחנו לנוכח סיכומי עבר מול משרד המשפטים

אסתי פלדמן:  יובא לאיזושהי הכרעה משפטית והדברים יוצגו

צבי ידידיה סוכות: נכון לעכשיו אין לכם איזושהי עמדה, איזשהו משהו שאת יודעת להגיד?     

אסתי פלדמן: לא, מוקדם מידי

צבי ידידיה סוכות: הבנתי

צבי ידידיה סוכות:  כן חשוב לי שזה יהיה ברור שגם הסיפור הזה של צו העיצומים שנחתם, שזו בשורה גדולה מאוד, שמעת גם את השר וגם את המנכ"ל וגם את הנציגים האחרים שאמרו כאן, הסיפור הזה לא יכול לפתור את הבעיה, בטח לא בטווח הקרוב

צבי ידידיה סוכות:  שמעת פה, אני חושב את כולם

צבי ידידיה סוכות:  התקציב הזה נצרך בהקדם כדי שיוכלו לקדם

צבי ידידיה סוכות:  יש לך כבר 21 נקודות

צבי ידידיה סוכות:  תשחרר את הכסף, יוכלו להתקדם

צבי ידידיה סוכות:  זה אירוע שמציל חיים, אנשים שנוסעים ונכנסים כמו שאמר נציג פקמ"ז, חיילי מילואים שלא מצליחים לתקשר, שוטרים שלא מצליחים לתקשר, אנשים שלא מצליחים

צבי ידידיה סוכות:  חוות הדעת הזו היא חשובה והיא קריטית ואנחנו צריכים שהדבר הזה יאושר כמה שיותר מהר

צבי ידידיה סוכות:  אמר פה נציג יועמ"ש איו"ש שהוא מקווה שזה יהיה בשבועיים הקרובים

התקשורת שלמה קרעי: בשבוע

צבי ידידיה סוכות: אמר השר שבוע

צבי ידידיה סוכות:  אני כן אשמח לשמוע ממך גם הערכת זמן כי זה אירוע שהוא דחוף

אסתי פלדמן: חשוב להגיד בעניין הזה שההכרעה המשפטית היא נוגעת למקור התקציבי הספציפי הזה

אסתי פלדמן:  בסוף הכרעה משפטית לא נוגעת להאם לתקצב משהו או לא לתקצב משהו

אסתי פלדמן:  השאלה מאיפה משהו יתוקצב היא בסוף שאלה פנים-ממשלתית

אסתי פלדמן:  ככל שיש צורך והממשלה רוצה לתקצב, זה בוודאי - - -     

צבי ידידיה סוכות: השר הנחה מהקרן החוץ-תקציבית ועכשיו אנחנו רוצים לדעת

אסתי פלדמן: זאת שאלה משנית מאיפה יהיה וחוות דעת

אסתי פלדמן:  בסוף חוות דעת משפטית לא עומדת בין המדינה לבין הצורך שעלה לתקצב דבר כזה או אחר

אסתי פלדמן:  יכול להיות שחוות דעת משפטית תגיד, יש קושי בתקצוב מהמקור הספציפי הזה

אסתי פלדמן:  זה בוודאי לא מונע תקצוב ממקורות אחרים, לכן שאלת המקור התקציבי של התקציב הזה - - -      

התקשורת שלמה קרעי: שר האוצר חושב שזה המקור התקציבי הנכון, וכרגע חוות הדעת הזאת עומדת בין הביצוע לבין חוסר הביצוע

התקשורת שלמה קרעי:  אי אפשר לומר שזה לא עומד

התקשורת שלמה קרעי:  זה עומד

צבי ידידיה סוכות: כמה זמן זה ייקח?      

אסתי פלדמן: אנחנו עובדים בשיתוף פעולה עם עוד גורמים גם בבית, גם בחוץ

צבי ידידיה סוכות: ולכן כמה זמן זה ייקח?     

אסתי פלדמן: אנחנו נתיישר למועדים - - -     

צבי ידידיה סוכות: עם כל הכבוד, אני אמנם חבר כנסת פשוט אבל תפקידי כיו"ר ועדה הוא לפקח על עבודת הממשלה

צבי ידידיה סוכות:  אני חושב שלבוא ולהגיד, יכול לקחת לי שנים להגיש חוות דעת משפטית זה תשובה שאני לא יכול לקבל אותה

אסתי פלדמן: זה לא מה שנאמר

צבי ידידיה סוכות: לכן אני מצפה לקבל איזושהי הערכת זמן

אסתי פלדמן: גם להתחייב עם משהו שהוא לא נמצא רק אצלנו - - -      

צבי ידידיה סוכות: אני לא רוצה שתתחייבי, אני רוצה שתגידי כמה זמן את מעריכה שלוקח להוציא חוות דעת משפטית

רפי רוזנשיין: אדוני היושב-ראש, יש לי הצעה

רפי רוזנשיין:  אני מציע שנעבוד כמו שעבדנו כאן בחודשים האחרונים לגבי צו העיצומים

רפי רוזנשיין:  אנחנו נוכל להעביר סטטוס דרך דודו, דרך גורמים נוספים על אופן ההתקדמות

רפי רוזנשיין:  הוועדה תוכל לעמוד על התקדמות בנושא הזה

התקשורת שלמה קרעי: מה זה, סטטוס יומי

צבי ידידיה סוכות: תסבירו לנו מה אנחנו לא מבינים, למה לוקח הרבה זמן להכין חוות דעת?      

רפי רוזנשיין: יש הרבה היבטים משפטיים

רפי רוזנשיין:  מכיוון שחוות הדעת עוד לא מגובשת, אני לא חושב שזה המקום הנכון להציג את כל השאלות שעומדות בהיבט הזה

צבי ידידיה סוכות: אנחנו יושבים פה שעתיים וזו השאלה הכי חשובה

צבי ידידיה סוכות:  כל מי שיושב כאן בחדר מבין שהכול תלוי בחוות הדעת הזו

רפי רוזנשיין: אדוני, יש הרבה שאלות משפטיות שצריכים להתייחס אליהן, לכן אנחנו נעשה את זה במסגרת חוות הדעת

התקשורת שלמה קרעי: אדוני היושב-ראש, יש לנו הצעה אולי שהאוצר צריך לתת את הסכמתו

התקשורת שלמה קרעי:  יש לנו עודפים במשרד

התקשורת שלמה קרעי:  אנחנו מוכנים לצאת לפעולה היום עד שתכתבו את חוות הדעת, כהלוואה

התקשורת שלמה קרעי:  מה אתם אומרים?      

אסתי פלדמן: שוב, אני לא מוסמכת לזה

התקשורת שלמה קרעי: אז תיתנו לנו תשובה

התקשורת שלמה קרעי:  יש לנו עודפים במשרד ואנחנו מוכנים היום להקצות את כל מה שצריך בשביל לצאת לפעולה היום, כהלוואה עד שתכתבו את חוות הדעת שלכם

צבי ידידיה סוכות: הרי אמרת שהסיפור הוא לא האם אלא מאיפה

צבי ידידיה סוכות:  אז הנה

אסתי פלדמן: אני לא נציגת אגף תקציבים

אסתי פלדמן:  בוודאי אפשר להעלות את זה בפניהם ולהציג את הדברים

התקשורת שלמה קרעי: אז בבקשה

התקשורת שלמה קרעי:  אני מבקש לבחון את העניין

התקשורת שלמה קרעי:  אני רוצה לתת כהלוואה את העודפים שיש לי במשרד, להתחיל לצאת לפעולה עד שתסיימו בזמנכם החופשי, שבועיים עד חודשיים את חוות הדעת

התקשורת שלמה קרעי:  עד סוף השנה צריך תשובה כי זה עודפים

אסתי פלדמן: אני אשוב למשרד ואני אעביר את הבקשה

התקשורת שלמה קרעי: אנחנו נשמח

התקשורת שלמה קרעי:  יש פה סכנת חיים

התקשורת שלמה קרעי:  אנחנו מחויכים פה, יושבים פה במקום ממוזג ונעים

התקשורת שלמה קרעי:  אנשים בכבישים בסכנת חיים

התקשורת שלמה קרעי:  אנחנו רוצים לצאת לפעולה

התקשורת שלמה קרעי:  לא רוצים חודשים שתתעכבו עם חוות דעת משפטית

התקשורת שלמה קרעי:  זה בלתי מתקבל על הדעת

צבי ידידיה סוכות: תסבירו שנייה לפחות לאדם בור כמוני למה לוקח כזה הרבה זמן להכין חוות דעת? להבין למה זה לוקח חודשים

צבי ידידיה סוכות:  יושבים כאן בחדר אנשים שעשו חוות דעת

צבי ידידיה סוכות:  נכנס חבר הכנסת רוטמן

צבי ידידיה סוכות:  אנשים כתבו חוות דעת בחיים

אסתי פלדמן: אני לא חושבת שמישהו אומר שזה לוקח חודשים

אסתי פלדמן:  אני פשוט חושבת שזה לא רציני שגורם ממשרד אחד או גורם ממשרד אחר יתחייב על חוות דעת משפטית שכוללת - - -      

צבי ידידיה סוכות: אני לא מבקש להתחייב

צבי ידידיה סוכות:  אני מבקש בסך הכול להעריך כמה זמן ייקח לעשות את חוות הדעת? זה לא יכול להיות שזה ייקח שש שנים כמו הצו ההוא

התקשורת שלמה קרעי: למה אתם לכתוב בכלל ביחד? חייבים תמיד לפרקס אחד את השני? תכתוב אתה חוות דעת והיא תכתוב חוות דעת, ואנחנו נכריע מי חוות הדעת

רפי רוזנשיין: אדוני, כנראה שכך זה יעבוד

רפי רוזנשיין:  אנחנו נכתוב חוות דעת מטעם הייעוץ המשפטי ליהודה ושומרון, ונעביר את זה לגורמים הנוספים

רפי רוזנשיין:  כשאני אומר שיהיה פה שיתוף פעולה, זה לתוצאה הסופית יצטרך לעמוד על השולחן גם חוות דעת של הגורמים הנוספים

התקשורת שלמה קרעי: בסדר, אז אנחנו יכולים לתת להם דד-ליין, תוך שבועיים חוות דעת

התקשורת שלמה קרעי:  מי שיביא, חוות הדעת שלו תתקבל

התקשורת שלמה קרעי:  מי שלא, זה נגמר

התקשורת שלמה קרעי:  לא מצליח להבין את העיכוב

התקשורת שלמה קרעי:  אני מבין שאתם מתקדמים ואני מבין שבאוצר יש עיכובים יותר משמעותיים

התקשורת שלמה קרעי:  איך אמרת? אנחנו בתחילת התהליך

התקשורת שלמה קרעי:  תחילת התהליך זה אסון

התקשורת שלמה קרעי:  זה אומר שאנחנו באמת הולכים להיתקע עם חוות של הייעוץ המשפטי של האוצר חודשים

אסתי פלדמן: אמרתי שהפנייה הועברה כשהיא הועברה, ומרגע שהיא הועברה החל הטיפול בה

אסתי פלדמן:  אנחנו לא מתעכבים יום אחד שהוא מעבר לנדרש

התקשורת שלמה קרעי: השאלה היא מה נדרש

צבי ידידיה סוכות: אנחנו חלילה לא מפקפקים בנכונות שלכם

צבי ידידיה סוכות:  אנחנו רק רוצים לשמוע תשובה, כמה זמן בערך זה ייקח

התקשורת שלמה קרעי: יושב-ראש הוועדה, אני חושב שאתה כמפקח על עבודת הממשלה צריך להציב כאן דד-ליין ולבקש חוות דעת משפטיות בתוך שבוע, בתוך שבועיים לכל המאוחר

התקשורת שלמה קרעי:  תוך שבוע עם הארכה בשבוע נוסף, לפי שיקול דעתך

התקשורת שלמה קרעי:  אם חוות דעת לא יגיעו, אנחנו נתקדם

התקשורת שלמה קרעי:  אני מציע גם לתת את העודפים שלי במשרד לצורך העניין באופן מיידי עד שייכתבו חוות הדעת, ואז אפשר גם חודש מהיום, כי אז כבר אפשר לצאת לפעולה

צבי ידידיה סוכות: הציע השר קרעי הצעה שאני חושב, לפי מה שאמרת קודם, היא הצעה חלום

צבי ידידיה סוכות:  אמרת שהבעיה היא האם מכאן או מכאן לקחת את הכסף

צבי ידידיה סוכות:  אומר, עד שהמדינה תחליט מאיפה לקחת את הכסף, אני מעמיד הלוואה

צבי ידידיה סוכות:  שוב, אני לא שמעתי כאן הסבר לפחות בשבילי, למה לוקח כזה הרבה זמן להכין חוות דעת, לכן אני מבקש שתוך שבוע או שבועיים אנחנו נקבל את חוות הדעת הזו

צבי ידידיה סוכות:  יש פה חיי אדם

צבי ידידיה סוכות:  עמדו פה פיקוד מרכז ומשטרה וכל מי שנוגע בדבר

צבי ידידיה סוכות:  באמת בסוף אנשים, זה החיים שלהם

צבי ידידיה סוכות:  האדם הזה זה ברוך מזרחי

צבי ידידיה סוכות:  הוא ניצב משנה במשטרה, שנרצח במקום שבו לא הייתה קליטה סלולרית והמחבל היה רבע שעה בכביש 35

צבי ידידיה סוכות:  רבע שעה על הכביש עומד המחבל ואף אחד לא יכול היה לדווח לצבא

צבי ידידיה סוכות:  כשהצליחו לדווח לצבא, לא הצליחו להסביר בדיוק איפה זה

צבי ידידיה סוכות:  הדבר הזה הוא אירוע של חיי אדם ואנחנו במלחמה, לכן אני מבקש שתוך שבוע-שבועיים

צבי ידידיה סוכות:  מההיכרות שלי עם השר זה גם חשוב לשר והדבר הזה צריך לקרות

צבי ידידיה סוכות:  תודה רבה

צבי ידידיה סוכות:      חבר הכנסת רוטמן, ממש בדקה

שמחה רוטמן: אני גם חייב לרדת לוועדה שלי

שמחה רוטמן:  מנצל את ההפסקה שאצלי

שמחה רוטמן:  אני רציתי להעלות שתי נקודות

שמחה רוטמן:  א', כמובן את הדחיפות

שמחה רוטמן:  אני חייב לומר שאין לי ותק כל כך גדול בבניין הזה, ועדיין אני יודע שהעיסוק בקליטה ביהודה ושומרון, עסקו בו הרבה מאוד זמן

שמחה רוטמן:  כל פעם אתה מגלה שהבעיה היא במקום אחר

שמחה רוטמן:  יש תקציב, אין תקציב, כדאיות כלכלית, לא כדאיות כלכלית, יש אכיפה, אין אכיפה

שמחה רוטמן:  אני לתומי הייתי חושב שכל חוות הדעת בנושא הזה כבר היו אמורות להיות כתובות לא לפני שבועיים אלא לפני שנתיים ולפני ארבע שנים ולפני חמש שנים

שמחה רוטמן:  אני גם לא מכיר סיטואציה שחוות דעת מעכבת פעולה ממשלתית, ואם זה מה שקורה, יכול להיות שכדאי לעשות תקנות שעת חירום, אדוני השר

התקשורת שלמה קרעי: גם תקנות שעת חירום דורשות חוות דעת משפטית, אדוני יושב-ראש

שמחה רוטמן: לא במשרד האוצר אלא במשרד המשפטים

התקשורת שלמה קרעי: הרבה יותר מסובך

שמחה רוטמן: בכל מקרה אני חושב שכאשר עוסקים ביהודה ושומרון, בסופו של דבר הריבון בשטח, בינתיים לצערי זה המצב, הוא המפקד הצבאי, והמפקד הצבאי הוא רשות עצמאית והוא צריך לפעול וזה חובתו לפעול

שמחה רוטמן:  הדבר הזה מסכן חיים

שמחה רוטמן:  אני לא מצליח להבין איך חוות דעת מעכבת אותו, אז תעשו מה שאתם צריכים כדי שחוות הדעת תהיה מוכנה, לדעתי היום

שמחה רוטמן:  אני לא מצליח להבין, לא שבוע ולא שבועיים, אבל הדבר הזה מסכן חיים ברמת היום-יום

צבי ידידיה סוכות: הם הצליחו להקים 11 נקודות בחודש וחצי

צבי ידידיה סוכות:  תבינו מה אפשר לעשות ברגע שהכסף מגיע

שמחה רוטמן: גם האמירה שסנקציות יתחילו ומתי יתחילו

שמחה רוטמן:  יבואו החברות הסלולריות ויגידו, שנים לא באתם, עכשיו אתם מטילים עלינו סנקציות מהרגע להרגע, וידחו

שמחה רוטמן:  זה לא עוזר

שמחה רוטמן:  את התקופה הזאת צריך לעשות באופן מיידי

שמחה רוטמן:       דבר אחד שאני גיליתי בשבועות האחרונים, אדוני היושב-ראש ואדוני השר, ואני שמח ששניכם פה, זה שהבנתי שבבסיסי צה"ל מאפשרים לעשות אנטנות של פרטנר ושל סלקום ולא של פלאפון

דודו כהן: באיו"ש זה נפתר

צבי ידידיה סוכות: קבעו פגישה ליום ראשון

שמחה רוטמן: זה סגור? מצוין, אז אני שמח שדברים נפתרו גם בלעדיי

שמחה רוטמן:  זה מצוין, אני מברך על כך ואני מקווה שהדבר הזה יתחיל לרדת לשטח באופן מיידי כמו שדיבר היושב-ראש

שמחה רוטמן:  יותר מידי מקומות ביהודה ושומרון, מדובר בביטחון לא רק של תושבי יו"ש שמתנייעים בכבישים

שמחה רוטמן:  גם ברמת ההתרעה המוקדמת

שמחה רוטמן:  יכול להיות שמישהו ראה את הרכב שמגיע למחסום המנהרות, ראה אותו 4 קילומטר קודם, לא היה לו יכולת לדווח בכלל

שמחה רוטמן:  ביטחון זה ביטחון לכולם

שמחה רוטמן:  אני מאוד מודה גם לשר וגם ליושב-ראש על קיום הדיון ועל הפעולות בנושא הזה, ואני בטוח שלא תורידו את הרגל מהגז והדבר הזה יימשך

שמחה רוטמן:  תודה רבה

צבי ידידיה סוכות: תודה רבה חבר הכנסת שמחה רוטמן

צבי ידידיה סוכות:  תודה רבה לכל מי שהגיע לדיון

צבי ידידיה סוכות:  אני חושב שהדיון היה חשוב

צבי ידידיה סוכות:  התקדמנו כאן, ועדיין כמו שאמרנו, הנושא הכי חשוב שאנחנו מחכים לו כרגע זו חוות הדעת

צבי ידידיה סוכות:  יש לכם כסף שהשר הנחה לתת אותו

צבי ידידיה סוכות:  לפעמים צריך לעצור סוסים שדוהרים, אז נמצא כאן השר

צבי ידידיה סוכות:  אנחנו רואים את המשרד מוכן לתת הלוואה משלו, רק שהדבר הזה כבר יקרה, כי כולנו מבינים, ממש כל הנוכחים כאן מבינים שמדובר בסכנת חיים, חיי אדם כפשוטו בתקופה הזו, אז אנחנו מבקשים שחוות הדעת הזו תהיה כמה שיותר מהר

צבי ידידיה סוכות:       שוב, תודה רבה לכל מי שהגיע

צבי ידידיה סוכות:  תודה רבה לשר גם על החתימה על צו העיצומים

צבי ידידיה סוכות:  תודה רבה למנכ"ל

צבי ידידיה סוכות:  גם לציבור שראה אותנו מהבית, תודה רבה

צבי ידידיה סוכות:  אנשים מוזמנים לשלוח לנו מקומות ביהודה ושומרון שאין בהם קליטה, מקומות שבהם אתם נוסעים בכבישים, מכירים שאין להם קליטה, כי בסוף אנשים בבית, אנשים בשטח מכירים את המקומות

צבי ידידיה סוכות:  שלחו לנו ואנחנו בעזרת השם נציף את זה

צבי ידידיה סוכות:  תודה רבה לכולם